title: 2013/121/EU: Komission päätös, annettu 7 päivänä maaliskuuta 2013 , turvallisuusvaatimuksista, jotka tiettyjä lasten istuimia koskevien eurooppalaisten standardien on täytettävä yleisestä tuoteturvallisuudesta annetun Euroopan parlamentin ja neuvoston direktiivin 2001/95/EY mukaisesti  ETA:n kannalta merkityksellinen teksti

text:
               8.3.2013

               FI

               Euroopan unionin virallinen lehti

               L 65/23

         KOMISSION PÄÄTÖS,
   annettu 7 päivänä maaliskuuta 2013,
   turvallisuusvaatimuksista, jotka tiettyjä lasten istuimia koskevien eurooppalaisten standardien on täytettävä yleisestä tuoteturvallisuudesta annetun Euroopan parlamentin ja neuvoston direktiivin 2001/95/EY mukaisesti
   (ETA:n kannalta merkityksellinen teksti)
   (2013/121/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 1 kohdan a alakohdan,
   sekä katsoo seuraavaa:

               (1)

               Tuotteet, jotka ovat sellaisten kansallisten standardien mukaisia, joilla direktiivin 2001/95/EY nojalla laaditut eurooppalaiset standardit saatetaan osaksi kansallisia standardeja ja joiden viitetiedot on julkaistu Euroopan unionin virallisessa lehdessä, antavat turvallisuusolettaman.

               (2)

               Eurooppalaiset standardit on laadittava sellaisten vaatimusten perusteella, joiden tarkoituksena on varmistaa, että niiden mukaiset tuotteet täyttävät direktiivin 2001/95/EY 3 artiklassa säädetyn yleisen turvallisuusvaatimuksen.

               (3)

               On tarpeen tarkistaa lasten syöttötuolien turvallisuusvaatimuksia ja testimenetelmiä koskevia eurooppalaisia standardeja EN 14988-1:2006 (Part 1: Safety requirements) ja EN 14988-2:2006 (Part 2: Test methods). Erityisesti putoamis- ja kuristumisriskin varalta on tarpeen ottaa käyttöön tiukemmat turvallisuusvaatimukset.

               (4)

               Pöytään kiinnitettävien tuolien turvallisuusvaatimuksia ja testimenetelmiä koskevan eurooppalaisen standardin EN 1272:1998 (Safety requirements and tests methods) viitetietoja ei ole julkaistu Euroopan unionin virallisessa lehdessä. Sen vuoksi ne kansalliset standardit, joilla kyseinen eurooppalainen standardi saatetaan osaksi kansallista lainsäädäntöä, eivät anna turvallisuusolettamaa.

               (5)

               Lastentuoleja tai tuoleihin asennettuja istuimia koskevia eurooppalaisia standardeja ei ole.

               (6)

               On sen vuoksi aiheellista vahvistaa vaatimukset sen varmistamiseksi, että tällaiset lasten istuimet täyttävät direktiivin 2001/95/EY 3 artiklassa vahvistetut yleiset turvallisuusvaatimukset.

               (7)

               Tässä päätöksessä säädetyt toimenpiteet ovat yleistä tuoteturvallisuutta käsittelevän komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä tarkoitetaan:

               a)

               ’Tuoliin kiinnitettävällä istuimella’ tuotetta, joka on tarkoitus kiinnittää aikuiselle suunnitellun tuolin päälle korottamaan enintään 36 kuukauden ikäisen lapsen, joka osaa istua itse, istuma-asentoa;

               b)

               ’Lastentuolilla’ lattialle asetettavaa yhdelle lapselle tarkoitettua tuolia, jonka koko on suunniteltu lapsen iän mukaan;

               c)

               ’Lasten syöttötuolilla’ omin jaloin seisovaa, 6–36 kuukauden ikäiselle lapselle tarkoitettua tuolia, joka korottaa lapsen ruokapöydän tasolle ja on tarkoitettu sellaisen lapsen ruokailuun, joka osaa istua itse, jos hänet on asetettu tukevasti istuma-asentoon;

               d)

               ’Pöytään kiinnitettävällä tuolilla’ tuolia, jota yleensä käyttävät sellaiset lapset, jotka osaavat istua itse, ja joka on tarkoitettu kiinnitettäväksi pöytään tai muuhun vaakasuoraan tasoon.

         2 artikla
   Turvallisuusvaatimukset
   Tämän päätöksen liitteessä vahvistetaan 1 artiklassa tarkoitettuja tuotteita koskevat erityiset turvallisuusvaatimukset, jotka direktiivin 2001/95/EY 4 artiklan 1 kohdassa tarkoitettujen eurooppalaisten standardien on täytettävä.
   3 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 7 päivänä maaliskuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 11, 15.1.2002, s. 4.

      LIITE

         YLEISET TURVALLISUUSVAATIMUKSET

      Tuotteet eivät saa vaarantaa lasten ja hoitajien turvallisuutta tai terveyttä, kun niitä käytetään niille tarkoitetulla tai ennakoitavalla tavalla ottaen huomioon lasten käyttäytyminen.
      Jos tuolityyppi voidaan muuntaa toisentyyppiseksi (esimerkiksi syöttötuoli lastentuoliksi), sen on täytettävä molempia tuolityyppejä koskevat turvallisuusvaatimukset.
      Tuotteissa tai niiden pakkauksissa olevissa merkinnöissä ja mukana olevissa käyttöohjeissa on kiinnitettävä käyttäjien huomio tuotteiden käytöstä johtuviin vaaroihin ja tapaturmariskeihin sekä niiden välttämiseen. Tuotteet on kuitenkin suunniteltava käyttäjän kannalta valmiiksi turvallisiksi, eivätkä merkinnät ja varoitukset saa korvata tällaista sisäänrakennettua teknistä turvallisuutta.

         Kemialliset vaatimukset

      Kaikkien 1 artiklassa tarkoitettujen tuotteiden on oltava EU:n lainsäädännön mukaisia.

         Syttymisominaisuudet

      Edellä 1 artiklassa tarkoitetut tuotteet eivät saa muodostaa vaarallista erittäin helposti syttyvää elementtiä lapsen ympäristöön. Ne on sen vuoksi valmistettava materiaaleista, jotka eivät suoraan liekille tai kipinälle altistuessaan levitä paloa. Tästä syystä standardin EN 71-2 viimeisin versio olisi otettava huomioon.
      Kemiallisia paloa hidastavia aineita olisi käytettävä mahdollisimman vähän. Jos kemiallisia paloa hidastavia aineita käytetään, ne eivät myrkyllisyytensä vuoksi käytön aikana ja hävitettäessä tuotteen käyttöiän päättyessä saisi vaarantaa lasten eikä lasten hoitajien terveyttä eikä ympäristöä.

         Pakkaaminen

      Pakkauksena käytettävät joustavasta muovista valmistetut pussit, joiden avoimen pussinpään halkaisija on suurempi kuin lapsen päänympärys, eivät saa aiheuttaa lapselle tukehtumisvaara. Kiristysnyörien ja nauhojen käyttö tällaisten pakkausten tai itsekiinnittyvien (esim. talouskelmun tyyppiset) pakkausten sulkemiseen on kielletty.
      Tuotteet sisältävä pakkaus ei saa aiheuttaa suun ja nenän tukkeutumisesta johtuvaa tukehtumisvaaraa. Sen vuoksi muovipakkausten pitäisi olla rei’itettyjä, paitsi jos tämä estää tuotteen pysymisen kuivana.
      Pusseissa on oltava selvästi merkittynä seuraava tai vastaava varoitus: ”VAROITUS! Tukehtumisvaaran välttämiseksi pidä pakkaus poissa lasten ulottuvilta”. Niissä on lisäksi oltava suuri, näkyvä merkki tai kaavio mahdollisesta vaarasta.

         Valmistajan ja maahantuojan tunnistetiedot

      Valmistajien (1) on ilmoitettava nimensä, rekisteröity tuotenimensä tai rekisteröity tavaramerkkinsä sekä osoitteensa, josta niihin saa yhteyden, joko tuotteessa tai, jos se ei ole mahdollista, tuotteen pakkauksessa tai tuotteen mukana seuraavassa asiakirjassa. Osoitteessa on ilmoitettava yksi yhteyspiste, jonka kautta valmistajaan voi ottaa yhteyttä (2).
      Maahantuojien (3) on ilmoitettava nimensä, rekisteröity tuotenimensä tai rekisteröity tavaramerkkinsä sekä osoitteensa, josta niihin voidaan ottaa yhteys, joko tuotteessa tai, jos se ei ole mahdollista, tuotteen pakkauksessa tai tuotteen mukana seuraavassa asiakirjassa (4).

         ERITYISET TURVALLISUUSVAATIMUKSET

      1.   TUOLIIN KIINNITETTÄVÄT ISTUIMET
      1.1   Soveltamisala

      Näitä turvallisuusvaatimuksia sovelletaan tuoliin kiinnitettäviin istuimiin, jotka on tarkoitettu enintään 36 kuukauden ikäisille ja enintään 15 kg painaville lapsille. Näitä turvallisuusvaatimuksia ei sovelleta tyynyihin, pehmusteisiin eikä muihin tuotteisiin, joiden tarkoituksena on pitää lapsi tuolilla korottamatta lapsen istuma-asentoa.
      1.2   Turvallisuusvaatimukset

         Vaara jäädä kiinni rakoihin ja aukkoihin

      Tuoliin kiinnitettävät istuimet on suunniteltava ja valmistettava siten, ettei mikään lapsen kehon osa jää niihin kiinni.

         Tuoliin kiinnitettävän istuimen korkeuden säätöön liittyvät vaarat

      Jos tuoliin kiinnitettävän istuimen istuinosan korkeutta voidaan säätää, siinä on oltava lukitusjärjestelmä(t), joka pitää istuimen tavanomaisessa käytössä paikallaan. Lukitusjärjestelmän tahaton laukeaminen on estettävä.

         Liikkuviin osiin liittyvät vaarat

      Kun tuoliin kiinnitettävä istuin on asennettu tavanomaiseen käyttöön, siinä ei saa olla ulottuvilla mitään kohtia, jotka tuoliin kiinnitetyn istuimen tai istuimen osan liikkuessa, lapsen istuessa ja siirtäessä painoaan puolelta toiselle tai ulkoisen voiman johdosta (joko toisen lapsen tai hoitajan tahattoman liikkeen tai voimanlähdettä käyttävän mekanismin aiheuttamana), hankaisivat tai puristaisivat.
      Kokoontaitettavissa tuoliin kiinnitettävissä istuimissa on oltava sellainen taittomekanismi, jota lapsi ei voi käyttää eikä hoitaja tahattomasti laukaista. Tuoliin kiinnitettävän istuimen on oltava sellainen, että sitä ei voida asentaa tavanomaiseen käyttöön aktivoimatta lukitusjärjestelmää.

         Kaatumisvaara

      Tuoliin kiinnitettävän istuimen on tavanomaiseen käyttöön asennettuna taattava, että lapsi pysyy istuimessa eikä istuin kaadu, kun lapsi nojaa johonkin suuntaan. Jotta estetään tapaturmat, jotka johtuvat siitä, että lapsi nousee seisomaan ja putoaa tai liukuu ulos tuoliin kiinnitetystä istuimesta, istuin on suunniteltava siten, että sen turvajärjestelmä estää lasta nousemasta seisomaan ja putoamasta tai liukumasta istuimesta ulos.
      Tuoliin kiinnitettävä istuin on varustettava turvajärjestelmällä, jota voidaan säätää lapsen koon mukaan, ja siinä on oltava ainakin vyötärövyö ja jalkovälivyö. Turvajärjestelmän on oltava sellainen, että sitä ei voi käyttää ilman jalkovälivyötä.
      Turvajärjestelmässä, kiinnitysvöissä, kiinnityspisteissä ja kiristysjärjestelmässä ei saa olla vaurioita, jotka voivat heikentää niiden turvallisuutta ja normaalia toimintaa silloin, kun niihin kohdistuu staattista ja dynaamista mekaanista rasitusta tuoliin kiinnitettävän istuimen kohtuudella ennakoitavassa käytössä.
      Tuoliin kiinnitettävän istuimen selkänojan on oltava riittävän korkea käyttövalmiiksi asennettuna. Istuimen sivuissa on lisäksi oltava riittävän korkeat käsinojat, joilla varmistetaan, että lapsi pysyy istuimessa, vaikka nojaa johonkin suuntaan.

         Kuristumisvaara

      Narujen, nauhojen ja muiden vastaavien osien, lukuun ottamatta turvajärjestelmää ja tuoliin kiinnitysjärjestelmää, joihin pääsee käsiksi tuoliin kiinnitetyn istuimen sisäpuolelta, vapaan pituuden on oltava maksimissaan sellainen, että se estää vaarallisen silmukan kiertymisen lapsen kaulan ympärille.
      Monofilamenttilankaa ei saa käyttää naruna, nauhana eikä vastaavana osana, eikä myöskään silmukkoina tai ompelulankana.

         Tukehtumisvaara

      Tukehtumisvaaran estämiseksi tuoliin kiinnitettävässä istuimessa ei saa olla sellaisia pieniä osia, jotka voisivat irrota lapsen voimilla ja mahtua kokonaan lapsen suuhun, riippumatta siitä, onko ne tarkoitettu irrotettaviksi työkalulla tai ei.
      Tukehtumisvaaran aiheuttavat istuimen täyteaineet eivät saa tulla istuimesta ulos lapsen ulottuville altistuessaan lapsen voimille. Täyteaineet eivät saa aiheuttaa ylimääräistä tukehtumisvaaraa niiden sisältämien osien koon vuoksi tai siksi, että kyseiset osat voivat muuttua riittävän pieniksi tai joutua lapsen ulottuville, kun ne altistuvat lapsen voimille.

         Nielemisvaara

      Nielemisvaaran estämiseksi tuoliin kiinnitettävässä istuimessa ei saa olla erillisiä tai pieniä osia, jotka voivat altistuessaan lapsen voimille irrota ja mahtua lapsen ruokatorveen. Missään tapauksessa ei saa käyttää myrkyllisiä materiaaleja tai pinnoitteita.

         Hengitysteiden tukkeutumisen aiheuttama tukehtumisvaara

      Tuoliin kiinnitettävässä istuimessa ei saa olla muovisia siirtokuvia, joihin lapsi voi tarttua ja jotka hän voisi irrottaa omin voimin. Niissä ei saa olla ilmaa läpäisemättömiä pakkauskelmuja, jotka voivat peittää sekä suun että nenän ja aiheuttaa tukehtumisvaaran.

         Vaaralliset reunat, kulmat ja ulkonevat osat

      Kaikkien tuoliin kiinnitettävän istuimen kosketettavissa olevien reunojen, kulmien ja muiden ulkonevien osien on oltava pyöristettyjä, eikä niissä saa olla särmiä tai teräviä kulmia.

         Pinnat

      Kaikkien pintojen on, siinä määrin kuin se soveltuu lastentuolin tehtäviin, oltava riittävän sileitä, jotta ne eivät aiheuta hankaumia, viiltoja, naarmuja tai muita vammoja tuolin käytön yhteydessä tahattomasti tai seurauksena lapsen käyttäytymisestä.

         Rakenteellinen kestävyys

      Tuoliin kiinnitetty istuin ei saa romahtaa eikä siinä saa olla merkkejä vaurioista tai pysyvistä muutoksista, jotka voivat heikentää sen turvallisuutta ja normaalia toimintaa. Tuoliin kiinnitettävän istuimen korkeuden säätömekanismin on oltava sellainen, ettei valittu korkeus muutu mekaanisessa rasituksessa, joka tuoliin kiinnitettyyn istuimeen kohdistuu kohtuudella ennakoitavassa käytössä.

         Tuolin kiinnitysjärjestelmä

      Tuolin kiinnitysjärjestelmä on suunniteltava siten, että se kiinnittää istuimen sekä tuolin selkänojaan että tuolin istuinosaan.
      Tuolin kiinnitysjärjestelmä, hihnat, ankkurointipisteet ja lukitusjärjestelmä eivät saa rikkoutua, löystyä tai irrota kiinnityksestään, kun niihin kohtuudella ennakoitavassa käytössä kohdistuu mekaanista rasitusta.

         Tuotteen kiinnitysalustana toimivan tuolin mitat

      Tuotetiedoissa on eriteltävä niiden tuolien, joihin tuote on tarkoitus kiinnittää, istuimen ja selkänojan tarvittavat mitat.
      1.3   Turvallisuustiedot, käyttöopas ja merkinnät

      Turvallisuustiedot on merkittävä tuotteeseen ja sisällytettävä käyttöohjeisiin.
      Turvallisuustiedot on annettava kirjallisina sekä sen maan kielellä (kielillä), jossa tuoliin kiinnitettävää istuinta tarjotaan vähittäismyyntiin, että yksiselitteisinä kuvakkeina. Kaikkien merkintöjen on oltava helposti luettavia, eivätkä merkintöjä sisältävät tarrat saa irrota helposti.

         Turvallisuustiedot

      Olennaiset turvallisuustiedot on ilmoitettava selkeästi ja näkyvästi. Turvallisuustietojen on oltava selvästi esillä ja edelleen näkyvissä sen jälkeen, kun tuoliin kiinnitettävä istuin on kiinnitetty aikuisen tuoliin ja ennen kuin lapsi istutetaan siihen. Tiedoissa on oltava merkintä ”VAROITUS!” sekä ainakin seuraavat tai vastaavat ilmaisut:

                  —

                  ”Älä jätä lasta hetkeksikään ilman valvontaa.”

                  —

                  ”Käytä aina turvajärjestelmää ja tuolin kiinnitysjärjestelmää.”

                  —

                  ”Tarkasta aina ennen käyttöä tuoliin kiinnitettävän istuimen turvallisuus ja vakaus.”

                  —

                  ”Tämä tuote on tarkoitettu enintään 36 kuukauden ikäiselle ja enintään 15 kg painavalle lapselle, joka osaa istua itse.”

         Myyntitiedot

      Kuluttajien on voitava nähdä myyntipisteessä tuotteen myyntitiedot selvästi. Myyntitiedoissa on oltava ainakin seuraavat tiedot sekä kirjallisina että yksiselitteisinä kuvakkeina:

                  —

                  seuraava tai vastaava lauseke: ”Tämä tuote on tarkoitettu enintään 36 kuukauden ikäiselle ja enintään 15 kg painavalle lapselle, joka osaa istua itse.”

                  —

                  aikuisen tuolin, istuinosan ja selkänojan tarvittavat mitat.

         Käyttöopas

      Tuoliin kiinnitettävän istuimen mukana on oltava käyttöopas. Käyttöoppaassa on oltava:

                  —

                  seuraava tai vastaava lauseke: ”TÄRKEÄÄ! SÄILYTÄ MYÖHEMPÄÄ KÄYTTÖÄ VARTEN.”

                  —

                  tuoliin kiinnitettävän istuimen asianmukaista ja turvallista kokoonpanoa ja käyttöä koskevat ohjeet

                  —

                  aikuisten tuolityypit, joihin tuoliin kiinnitettävä istuin voidaan kiinnittää ja joihin sitä ei voida kiinnittää.

            Käyttöoppaassa oleviin varoituksiin on liitettävä merkintä ”VAROITUS!”, ja niihin on sisällyttävä ainakin seuraavat tai vastaavat ilmaisut:

                  —

                  ”Älä jätä lasta hetkeksikään ilman valvontaa.”

                  —

                  ”Käytä aina turvajärjestelmää ja tuolin kiinnitysjärjestelmää.”

                  —

                  ”Varmista ennen käyttöä, että tuolin kiinnitysjärjestelmä on asianmukaisesti asennettu ja säädetty.

                  —

                  ”Tarkasta aina ennen käyttöä tuoliin kiinnitettävän istuimen turvallisuus ja vakaus.”

            Käyttöoppaassa on oltava lisäksi seuraavat tiedot:

                  —

                  seuraava tai vastaava lauseke: ”Tämä tuote on tarkoitettu enintään 36 kuukauden ikäiselle ja enintään 15 kg painavalle lapselle, joka osaa istua itse.”

                  —

                  aikuisen tuolin, istuinosan ja selkänojan tarvittavat mitat

                  —

                  maininta siitä, että tuoliin kiinnitettävää istuinta ei saisi käyttää, jos jokin sen osa on vioittunut, kulunut tai puuttuu

                  —

                  maininta siitä, että muita kuin valmistajan hyväksymiä varusteita ja varaosia ei saa käyttää

                  —

                  puhdistus- ja hoitosuositukset.

            2.   LASTENTUOLIT
      2.1   Soveltamisala

      Näitä turvallisuusvaatimuksia sovelletaan lastentuoleihin, jotka on tarkoitettu lapsille, jotka osaavat istua itse. Lastentuoleihin sisältyvät jakkarat ja tuolit (kokoomaosat: jalat, istuinosa ja selkänoja) ja nojatuolit (kokoomaosat: istuinosa, selkänoja ja käsinojat), jotka on tarkoitettu sekä ulko- että sisäkäyttöön. Lastentuoleihin sisältyvät myös keinutuolit ja kokoontaitettavat tuolit. Vaatimuksia sovelletaan myös monitoimituoleihin, jotka voidaan muuntaa lastentuoleiksi. Niitä sovelletaan myös lastentuoleihin, joihin on asennettu pyörät. Tuotteiden, jotka toimivat sekä lastentuoleina että jotakin muuta tarkoitusta (esimerkiksi varastointia) varten, on myös oltava näiden vaatimusten mukaisia.
      2.2   Turvallisuusvaatimukset

         Vaara jäädä kiinni rakoihin ja aukkoihin

      Lastentuolit on suunniteltava ja valmistettava sellaisiksi, että raajat, jalkaterät ja kädet sekä mahdollisuuksien mukaan sormet eivät voi jäädä kiinni siinä oleviin rakoihin ja aukkoihin.
      Kokoontaitettavat lastentuolit on suunniteltava ja valmistettava sellaisiksi, että sormet eivät voi jäädä kiinni tuolin osiin.
      Lastentuolit eivät saa olla niin painavia, että lapsen pää tai raaja voi jäädä niiden alle jumiin.

         Liikkuviin osiin liittyvät vaarat

      Kun lastentuoli on asennettu tavanomaiseen käyttöön valmistajan ohjeiden mukaisesti, siinä ei saa olla mitään vaarallisia liikkuvia osia.

         Rullat ja pyörät

      Lastentuolit, joissa on pyörät tai rullat, on suunniteltava vakaiksi.

         Kaatumisvaara

      Lastentuolien on oltava niin vakaita, etteivät ne kaadu mihinkään suuntaan, kun lapsi istuu tuolissa.

         Vakaus

      Lastentuolien on oltava vakaita.

         Tukehtumisvaara

      Tukehtumisvaaran estämiseksi lastentuoleissa ei saa olla pieniä osia, jotka voivat irrota lapsen voimilla ja mahtua kokonaan lapsen suuhun. Tukehtumisvaaran aiheuttava istuimen täyte ei saa tulla istuimesta ulos lapsen ulottuville altistuessaan lapsen voimille. Täyteaineet eivät saa aiheuttaa ylimääräistä tukehtumisvaaraa niiden sisältämien osien koon vuoksi tai siksi, että kyseiset osat voivat muuttua riittävän pieniksi tai joutua lapsen ulottuville, kun ne altistuvat lapsen voimille.

         Hengitysteiden tukkeutumisen aiheuttama tukehtumisvaara

      Lastentuoleissa ei saa olla muovisia siirtokuvia, jotka voivat irrota lapsen voimilla. Niissä ei saa olla ilmaa läpäisemättömiä pakkauskelmuja, jotka voivat peittää sekä suun että nenän ja aiheuttaa tukehtumisvaaran.

         Nielemisvaara

      Nielemisvaaran estämiseksi lastentuoleissa ei saa olla erillisiä tai pieniä osia, jotka voivat altistuessaan lapsen voimille irrota ja mahtua lapsen ruokatorveen. Missään tapauksessa ei saa käyttää myrkyllisiä materiaaleja tai pinnoitteita.

         Pinnat

      Kaikkien pintojen on, siinä määrin kuin se soveltuu lastentuolin tehtäviin, oltava riittävän sileitä, jotta ne eivät aiheuta hankaumia, viiltoja, naarmuja tai muita vammoja tuolin käytön yhteydessä tahattomasti tai seurauksena lapsen käyttäytymisestä.

         Vaaralliset kulmat

      Lastentuoleissa ei saa olla teräviä kulmia eikä kärkiä. Lapsen kosketettavissa olevien kulmien ja reunojen on oltava pyöristettyjä ja viistettyjä. Niissä ei saa olla esiinpistäviä tai ulkonevia pintoja, jotka muodostavat pistovaaran.

         Rakenteellinen kestävyys

      Lastentuolien sekä niiden osien, kuten istuinosan, selkänojan ja jalkojen, on kestettävä mekaanista rasitusta kohtuudella ennakoitavassa käytössä.
      2.3   Turvallisuustiedot

      Varoituksissa ja käyttöohjeissa on oltava vanhemmille tai hoitajille suunnattu maininta siitä, että ikkunan alle sijoitetut lastentuolit voivat aiheuttaa ikkunastaputoamisriskin, sillä lapsi saattaa nousta tuolille ja pudota ikkunasta.
      Turvallisuustiedot on annettava kirjallisina sekä sen maan kielellä (kielillä), jossa lastentuolia tarjotaan vähittäismyyntiin, että yksiselitteisinä kuvakkeina. Kaikkien merkintöjen on oltava helposti luettavia eivätkä merkintöjä sisältävät tarrat saa irrota helposti.
      3.   LASTEN SYÖTTÖTUOLIT
      3.1   Soveltamisala

      Näitä turvallisuusvaatimuksia sovelletaan syöttötuoleihin, jotka on tarkoitettu noin 6–36 kuukauden ikäisille ja enintään 15 kg painaville lapsille, jotka osaavat istua itse. Jos lasten syöttötuoli on suunniteltu sellaiseksi, että se voidaan muuntaa lastentuoliksi, sen on täytettävä myös lastentuoleihin sovellettavat turvallisuusvaatimukset.
      Jos syöttötuoliin on suunniteltu irrotettavia osia (kuten tarjotin tai jalkatuki), näitä turvallisuusvaatimuksia sovelletaan sekä syöttötuoleihin, joissa näitä osia on, että syöttötuoleihin, joissa niitä ei ole.
      Tuotteiden, joilla on merkittävää leluarvoa, on täytettävä myös lelujen turvallisuudesta annetun Euroopan parlamentin ja neuvoston direktiivin 2009/48/EY (5) vaatimukset (esim. syöttötuoli, jonka voi muuntaa keinuhevoseksi).
      3.2   Turvallisuusvaatimukset

         Yleistä

      Suoraan kiinnitykseen tarkoitettuja ruuveja (esim. itsekierteittävät ruuvit) ei saa käyttää sellaisten osien kokoonpanoon, jotka on suunniteltu irrotettaviksi tai löysytettäviksi, kun syöttötuoli puretaan kuljetusta tai varastointia varten.
      Lapsen kosketettavissa olevien kaikkien reunojen ja ulkonevien osien on oltava pyöristettyjä tai viistettyjä, eikä niissä saa olla teräviä särmiä tai kulmia.

         Kaatumisvaara

      Jotta estetään tapaturmat, jotka johtuvat siitä, että lapsi nousee seisomaan ja putoaa tai liukuu ulos syöttötuolista, se on suunniteltava siten, että istuimen turvajärjestelmä estää lasta nousemasta seisomaan ja putoamasta tai liukumasta istuimesta ulos.
      Syöttötuoli on varustettava turvajärjestelmällä, jota voidaan säätää lapsen koon mukaan ja jossa on oltava ainakin vyötärövyö ja jalkovälivyö. Turvajärjestelmän on oltava sellainen, että sitä ei voi käyttää ilman jalkovälivyötä.
      Turvajärjestelmä, kiinnityshihnat, ankkurointipisteet ja kiinnitysjärjestelmä eivät saa rikkoutua, löystyä eivätkä irrota kiinnityksestään, kun ne altistuvat lapsen omille ja ulkoisille voimille.
      Turvajärjestelmän suunnittelussa on otettava huomioon kaikki liikkeet, joita lapsi mahdollisesti tekee syöttötuolissa istuessaan.
      Syöttötuolin selkänojan on oltava riittävän korkea. Tuolin sivuissa on lisäksi oltava riittävän korkeat käsinojat, jotta lapsi pysyy tuolissa, vaikka nojaisikin johonkin suuntaan.
      Kaatumisvaaran ja tapaturmien estämiseksi syöttötuoli on suunniteltava niin vakaaksi, että se ei kaadu taaksepäin, kun lapsi työntää ja/tai painaa jalkaansa ruokapöytää vasten, jolloin syöttötuoli työntyy taaksepäin.

         Kuristumisvaara

      Syöttötuolissa ei saa olla naruja, nauhoja tai vastaavia osia (lukuun ottamatta turvajärjestelmää), jotka aiheuttavat vaaran kietoutua tai kuristua naruihin.

         Vaara jäädä kiinni rakoihin ja aukkoihin

      Lasten syöttötuoli on suunniteltava ja valmistettava siten, että mikään lapsen kehonosa ei jää siihen kiinni.

         Liikkuviin osiin liittyvät vaarat

      Hankautumis- ja puristusriskin välttämiseksi olisi vältettävä hankaavia ja puristavia kohtia. Jos hankaavia ja puristavia kohtia ei voida toiminnallisista syistä välttää, on toteutettava asianmukaisia toimenpiteitä, joilla varmistetaan niiden turvallisuus.
      Kaikki sellaiset syöttötuolin osat, jotka voidaan taittaa kokoon tai jotka voivat irrota, on lukittava niin, että tuotetta käyttävä lapsi tai toinen lapsi ei voi vapauttaa lukitusta ja että aikuinen ei voi vahingossa vapauttaa lukitusta.

         Kokoontaitettavien syöttötuolien lukitusmekanismit

      Lukitusmekanismeja tarvitaan estämään syöttötuolin taittuminen kokoon silloin, kun lapsi istuu tuolissa tai kun lapsi laitetaan tuoliin tai otetaan siitä pois.
      Syöttötuolin väärästä käytöstä johtuvien vaarojen välttämiseksi syöttötuolia käyttävän lapsen painon on estettävä tuolia taittumasta kokoon tai ainakin yhden lukitusmekanismin on käynnistyttävä automaattisesti, kun syöttötuolia käytetään.
      Lapset eivät saa voida tahattomasti vapauttaa lukitusmekanismia tai käyttää sitä.
      Kaikkien lukitusmekanismien on toimittava asianmukaisesti, kun niihin kohdistuu staattista ja dynaamista mekaanista rasitusta kohtuudella ennakoitavassa syöttötuolin käytössä.

         Tukehtumisvaara

      Mikään osa, jonka lapsi voi irrottaa omin voimin, ei saa olla niin pieni, että se mahtuu kokonaan lapsen suuhun. Mikään osa, jonka saa irti ilman työkalua, ei saa mahtua kokonaan lapsen suuhun. Tukehtumisvaaran aiheuttava istuimen täyte ei saa tulla istuimesta ulos lapsen ulottuville altistuessaan lapsen voimille. Täyteaineet eivät myöskään saa aiheuttaa ylimääräistä tukehtumisvaaraa niiden sisältämien osien koon vuoksi tai siksi, että kyseiset osat voivat muuttua riittävän pieniksi tai joutua lapsen ulottuville, kun ne altistuvat lapsen voimille.

         Turvajärjestelmä

      Syöttötuoli on suunniteltava siten, että lapset pysyvät siinä tukevasti istuma-asennossa ja että tuolista putoaminen on estetty, kun lapset nousevat ylös ja menettävät tasapainonsa, joko turvajärjestelmällä, johon sisältyy jalkovälivyö ja vaakasuora osa, tai integroidulla valjasvyöllä. Jos syöttötuoli on varustettu kallistettavalla selkänojalla, siinä on oltava integroitu valjasvyö.
      Staattinen ja dynaaminen mekaaninen rasitus ei saa aiheuttaa kohtuudella ennakoitavassa syöttötuolin käytössä syöttötuolin jalkovälivyölle, vyötärövöille ja integroidun valjasvyön hihnoille pysyviä vahinkoja, jotka voivat heikentää niiden turvallisuutta ja normaalia toimintaa.
      Kun syöttötuoli on varustettu valjasvyöllä tai vyön kiinnityspisteillä, staattinen ja dynaaminen mekaaninen rasite ei saa aiheuttaa niille kohtuudella ennakoitavassa käytössä sellaista pysyvää vahinkoa, joka voisi heikentää niiden turvallisuutta ja normaalia toimintaa.
      Jos syöttötuolin toimitukseen kuuluu valjasvyö tai vyö, sen on oltava säädettävä, eikä staattinen ja dynaaminen rasite saa aiheuttaa sille syöttötuolin kohtuudella ennakoitavassa käytössä sellaista pysyvää vahinkoa, joka voisi heikentää sen turvallisuutta ja normaalia toimintaa.

         Sivusuojat

      Syöttötuoli on varustettava sivulla olevilla käsinojilla tai muilla sivusuojilla.

         Selkänoja

      Syöttötuoli on varustettava riittävän korkealla selkänojalla sen varmistamiseksi, että lapsi pysyy syöttötuolissa silloinkin, kun hän nojaa johonkin suuntaan.

         Kallistettava selkänoja

      Syöttötuolin selkänojan säätömekanismi ei saa liukua yhdestä asennosta toiseen silloin, kun siihen kohdistuu staattista ja dynaamista mekaanista rasitusta syöttötuolin kohtuudella ennakoitavassa käytössä.

         Rullat ja pyörät

      Syöttötuolit, joissa on pyörät tai rullat, on suunniteltava vakaiksi.

         Rakenteellinen kestävyys

      Syöttötuolin toiminta ei saa heiketä, kun siihen kohdistuu staattista ja dynaamista mekaanista rasitusta kohtuudella ennakoitavassa käytössä.
      Syöttötuoli ei saa valahtaa kasaan eikä lukitusmekanismi laueta, kun siihen kohdistuu staattista ja dynaamista mekaanista rasitusta kohtuudella ennakoitavassa käytössä.

         Vakaus

      Jos syöttötuoliin on suunniteltu irrotettavia osia (esim. tarjotin tai jalkatuki), vakautta koskevia vaatimuksia sovelletaan sekä syöttötuoleihin, joissa näitä osia on, että syöttötuoleihin, joissa niitä ei ole.
      Syöttötuoli ei saa kaatua sivulle, taakse eikä eteen, kun siihen kohdistuu staattista ja dynaamista mekaanista rasitusta kohtuudella ennakoitavassa käytössä.
      3.3   Turvallisuustiedot, käyttöopas ja merkinnät

         Yleistä

      Turvallisuustiedot on annettava kirjallisina sekä sen maan kielellä (kielillä), jossa syöttötuolia tarjotaan vähittäismyyntiin, että yksiselitteisinä kuvakkeina. Kaikkien merkintöjen on oltava helposti luettavia, eivätkä merkintöjä sisältävät tarrat saa irrota helposti kohtuudella ennakoitavassa käytössä.

         Turvallisuustiedot

      Turvallisuustiedot on ilmoitettava selkeästi ja näkyvästi. Niissä on oltava merkintä ”VAROITUS!” sekä ainakin seuraavat tai vastaavat ilmaisut:

                  —

                  ”Älä jätä lasta hetkeksikään ilman valvontaa.”

                  —

                  ”Käytä aina lapsen turvajärjestelmää.”

                  —

                  ”Tarkasta aina ennen käyttöä syöttötuolin turvallisuus ja vakaus.”

         Myyntitiedot

      Kuluttajien on voitava nähdä myyntipisteessä tuotteen myyntitiedot selvästi. Tietojen on sisällettävä vähintään seuraava tai vastaava lauseke sekä kirjallisena että yksiselitteisinä kuvakkeina: ”Tämä tuote on tarkoitettu enintään 36 kuukauden ikäiselle ja enintään 15 kg painavalle lapselle, joka osaa istua itse.” Turvallisuudesta on annettava lisätietoa, jos tuotteen voi muuntaa joko leikkikaluksi tai lastentuoliksi, jota voi säätää lapsen eri kehitysvaiheissa (”kasvaa lapsen mukana” -ominaisuus).

         Merkinnät

      Syöttötuoleissa on oltava pysyvästi merkittynä seuraava tai vastaava varoitus: ”VAROITUS! ÄLÄ JÄTÄ LASTA ILMAN VALVONTAA.” Varoitukseen on liitettävä asianmukainen kuvake.

         Käyttöopas

      Käyttöoppaassa on annettava syöttötuolin käyttöohjeet, ja niihin on liitettävä ilmaisu ”TÄRKEÄÄ! SÄILYTÄ MYÖHEMPÄÄ KÄYTTÖÄ VARTEN” tai muu vastaava lauseke.
      Käyttöohjeissa on oltava seuraavat tai vastaavat varoitukset merkinnällä ”VAROITUS!”:

                  —

                  ”Älä jätä lasta ilman valvontaa.”

                  —

                  ”Älä käytä syöttötuolia ennen kuin kaikki osat on oikein asennettu ja säädetty.”

            Käyttöoppaassa on oltava myös seuraavat varoitukset:

                  —

                  Varmista, että valjasvyö on oikein asennettu.

                  —

                  Varo avotulta tai muita voimakkaan kuumuuden lähteitä, kuten sähkö- tai kaasulämmittimiä jne. syöttötuolin lähettyvillä.

            Käyttöoppaassa on oltava seuraavat turvallisuustiedot:

                  —

                  Kokoonpanopiirustus, luettelo ja/tai kuvaus kaikista tuolin kokoamiseen tarvittavista osista ja työkaluista sekä kaavio pulteista ja muista lukitusmekanismeista.

                  —

                  Maininta siitä, että syöttötuolia ei saisi käyttää, ennen kuin lapsi osaa istua itse.

                  —

                  Maininta siitä, että syöttötuolia ei saisi käyttää, jos jokin sen osa on vioittunut, kulunut tai puuttuu.

                  —

                  Puhdistus- ja hoitosuositukset.

            4.   PÖYTÄÄN KIINNITETTÄVÄT TUOLIT
      4.1   Soveltamisala

      Näitä turvallisuusvaatimuksia sovelletaan pöytään kiinnitettäviin tuoleihin, jotka on tarkoitettu enintään 15 kg painaville lapsille, jotka osaavat istua itse (6 kk:n iästä lähtien).
      4.2   Turvallisuusvaatimukset

         Yleistä

      Pöytään kiinnitettävät tuolit on koottava käyttöä varten siten, että ne eivät aiheuta puristumis-, viiltämis- tai loukkaantumisvaaraa lapselle eikä lapsen hoitajalle.

         Vaara jäädä kiinni rakoihin ja aukkoihin

      Kiinni jäämisen estämiseksi pöytiin kiinnitettävissä tuoleissa ei saa olla avoimia putkia, rakoja tai aukkoja, jotka voivat vahingoittaa lasta.
      Pöytään kiinnitettävät tuolit on suunniteltava sellaisiksi, että lapsi ei voi pudota väliin jäävistä raoista ja aukoista.

         Vaaralliset reunat, kulmat ja ulkonevat osat

      Lapsen kosketettavissa olevien pöytään kiinnitettävän tuolin kaikkien reunojen, kulmien ja ulkonevien osien on oltava pyöristettyjä ja viistettyjä, eikä niissä saa olla särmiä tai teräviä kulmia.

         Tukehtumisvaara

      Tukehtumisvaaran estämiseksi tuoleissa ei saa olla sellaisia pieniä osia, jotka voisivat irrota lapsen voimilla ja mahtua kokonaan lapsen suuhun, riippumatta siitä, onko ne tarkoitettu irrotettaviksi työkalulla tai ei.
      Tukehtumisvaaran aiheuttava istuimen täyte ei saa tulla istuimesta ulos lapsen ulottuville altistuessaan lapsen voimille. Täyteaineet eivät myöskään saa aiheuttaa ylimääräistä tukehtumisvaaraa niiden sisältämien osien koon vuoksi tai siksi, että kyseiset osat voivat muuttua riittävän pieniksi tai joutua lapsen ulottuville, kun ne altistuvat lapsen voimille.

         Nielemisvaara

      Pöytään kiinnitettävän tuolin epäasianmukaisesta käytöstä aiheutuvan nielemisvaaran estämiseksi tuoleissa ei saa olla erillisiä tai pieniä osia, jotka voivat altistuessaan lapsen voimille irrota ja mahtua lapsen ruokatorveen.

         Hengitysteiden tukkeutumisen aiheuttama tukehtumisvaara

      Tuoleissa ei saa olla muovisia siirtokuvia, joihin lapsi ulottuu ja jotka hän voisi irrottaa omin voimin. Niissä ei saa olla ilmaa läpäisemättömiä pakkauskelmuja, jotka voivat peittää sekä suun että nenän ja aiheuttaa tukehtumisvaaran.

         Itsekierteittävät ruuvit

      Kiinnitysruuveja (esim. itsekierteittäviä ruuveja) ei saa käyttää sellaisten osien kiinnittämiseen, jotka on suunniteltu irrotettaviksi tai löysytettäviksi, kun pöytään kiinnitettävä tuoli puretaan kuljetusta tai varastointia varten.

         Liikkuviin osiin liittyvät vaarat

      Kun pöytään kiinnitettävä tuoli on asennettu tavanomaiseen käyttöön valmistajan ohjeiden mukaisesti, siinä ei saa olla mitään vaarallisia liikkuvia osia.

         Kaatumisvaara

      Jotta estetään tapaturmat, jotka johtuvat siitä, että lapsi nousee seisomaan ja putoaa tai liukuu ulos pöytään kiinnitettävästä tuolista, se on suunniteltava siten, että istuimen turvajärjestelmä estää lasta nousemasta seisomaan ja putoamasta tai liukumasta istuimesta ulos.
      Pöytään kiinnitettävä tuoli on varustettava turvajärjestelmällä, jota voidaan säätää lapsen koon mukaan ja jossa on oltava ainakin vyötärövyö ja jalkovälivyö. Turvajärjestelmän on oltava sellainen, että sitä ei voi käyttää ilman jalkovälivyötä.
      Turvajärjestelmä, kiinnityshihnat, ankkurointipisteet ja kiinnitysjärjestelmä eivät saa rikkoutua, löystyä eikä irrota kiinnityksestä, kun niihin kohdistuu lapsen omia ja ulkoisia voimia.
      Turvajärjestelmän suunnittelussa on otettava huomioon kaikki liikkeet, joita lapsi mahdollisesti tekee pöytään kiinnitettävässä tuolissa istuessaan.
      Pöytään kiinnitettävän tuolin selkänojan on käyttövalmiiksi asennettuna oltava riittävän korkea. Tuolin sivuissa on lisäksi oltava riittävän korkeat käsinojat, jotta lapsi pysyy tuolissa, vaikka nojaisi johonkin suuntaan.

         Jalkatuet

      Jalkatukia ei tarvitse toimittaa.

         Irrotettavat istuinosat

      Jos istuinosan voi irrottaa rungosta, kiinnitysvälineet, joilla istuinosa ankkuroidaan runkoon, on suunniteltava siten, ettei istuinosaa voi epähuomiossa irrottaa rungosta.
      Istuinosan on pysyttävä runkoon kiinnitettynä, kun siihen kohdistuu mekaanista rasitusta pöytään kiinnitettävän tuolin kohtuudella ennakoitavassa käytössä.

         Rakenteellinen kestävyys

      Staattinen ja dynaaminen rasitus ei saa aiheuttaa pöytään kiinnitettävälle tuolille kohtuudella ennakoitavassa käytössä sellaista pysyvää vahinkoa, joka voisi heikentää tuolin turvallisuutta ja normaalia toimintaa.

         Ankkurointituki

      Ankkurointituella on varmistettava, että pöytään kiinnitettävä tuoli ei kiinnityspintaan kiinnitettynä liiku kohtuudella ennakoitavassa käytössä. Pöytään kiinnitettävän tuolin ankkuroinnin on kestettävä pomppimista.

         Vakaus

      Pöytään kiinnitettävät tuolit eivät saa taittua tai kaatua nurin, jos niihin kohdistuu staattista tai mekaanista rasitusta kohtuudella ennakoitavassa käytössä.
      4.3   Turvallisuustiedot, käyttöopas ja merkinnät

         Yleistä

      Turvallisuustietojen on oltava merkitty tuotteeseen ja sisällyttävä käyttäjille tarkoitettuihin ohjeisiin.
      Turvallisuustiedot on annettava kirjallisina sekä sen maan kielellä (kielillä), jossa pöytään kiinnitettävää tuolia tarjotaan vähittäismyyntiin, että yksiselitteisinä kuvakkeina. Kaikkien merkintöjen on oltava helposti luettavia, eivätkä merkintöjä sisältävät tarrat saa irrota helposti.

         Myyntitiedot

      Kuluttajien on voitava nähdä myyntipisteessä tuotteen myyntitiedot selvästi. Myyntitiedoissa on oltava ainakin seuraavat tiedot sekä kirjallisina että yksiselitteisinä kuvakkeina:

                  —

                  seuraava tai vastaava lauseke: ”Tämä tuote on tarkoitettu enintään 15 kg painaville lapsille, jotka osaavat istua itse.”

                  —

                  sellaisen tukipinnan tarvittavat mitat, johon pöytään kiinnitettävä tuoli voidaan kiinnittää.

            Lisäksi on annettava seuraava tieto:

                  —

                  ”Tätä pöytään kiinnitettävää tuolia ei voi käyttää kaikkien pöytien kanssa. Älä kiinnitä pöytiin, joissa on lasinen tai irrotettava pöytälevy, jatkettavien pöytien jatko-osiin, yksijalkaisiin pöytiin, korttipöytiin tai retkeilypöytiin.”

         Merkinnät

      Pöytiin kiinnitettävässä tuolissa on oltava seuraavat näkyvät ja pysyvät merkinnät:

                  —

                  varoitus ”VAROITUS! Älä jätä lasta hetkeksikään ilman valvontaa” on oltava näkyvissä, kun pöytään kiinnitettävä tuoli on käytössä

                  —

                  varoitus ”VAROITUS! Käytä aina turvajärjestelmää ja pöytään kiinnitysjärjestelmää.”

                  —

                  varoitus ”VAROITUS! Tarkasta aina ennen käyttöä pöytään kiinnitettävän tuolin turvallisuus ja vakaus.”

                  —

                  maininta ”Enimmäispaino: 15 kg”.

         Käyttöopas

      Käyttöoppaassa on oltava ohjeet pöytään kiinnitettävän tuolin oikeasta ja turvallisesta asennuksesta ja käytöstä. Näiden ohjeiden on oltava tarkat ja yksiselitteiset, ja niihin on sisällyttävä vähintään seuraavat tai vastaavat lausekkeet:

                  —

                  ”Lue käyttöohjeet huolellisesti ennen käyttöä ja säilytä ne myöhempää käyttöä varten. Lapsi voi vahingoittaa itseään, jos ohjeita ei noudateta.”

                  —

                  ”Tämä pöytään kiinnitettävä tuoli ei sovellu lapsille, jotka eivät osaa istua itse.”

                  —

                  ”VAROITUS! Älä jätä lasta hetkeksikään ilman valvontaa.”

                  —

                  ”Käytä aina turvajärjestelmää ja pöytään kiinnitysjärjestelmää.”

                  —

                  ”Tarkasta aina ennen käyttöä pöytään kiinnitettävän tuolin turvallisuus ja vakaus.”

                  —

                  ”Tätä pöytään kiinnitettävää tuolia ei voi käyttää kaikkien pöytien kanssa. Älä kiinnitä pöytiin, joissa on lasinen tai irrotettava pöytälevy, jatkettavien pöytien jatko-osiin, yksijalkaisiin pöytiin, korttipöytiin tai retkeilypöytiin”

                  —

                  ”Tarkasta, että pöytä ei kaadu, kun pöytään kiinnitettävä tuoli on pöytään kiinnitettynä.”

                  —

                  ”Älä pidä tukipinnalla pöytäliinoja tai muita tavaroita, jotka voivat häiritä ankkurointiosien asianmukaista toimintaa. Pidä pöytärakenne ja pinta puhtaana ja kuivana.”

                  —

                  ”Yli 15 kg painavat lapset eivät saa käyttää tätä pöytään kiinnitettävää tuolia.”

                  —

                  ”Tarkasta rutiininomaisesti kaikki kiristysruuvit ja kiristä ne tarvittaessa.”

                  —

                  ”VAROITUS! Älä käytä pöytään kiinnitettävää tuolia, jos jokin osa on rikki tai puuttuu.”

                  —

                  ”Älä käytä muita kuin valmistajan tai jakelijan hyväksymiä varaosia.”

                  —

                  ”Älä kiinnitä pöytään kiinnitettävää tuolia sellaiseen kohtaan, josta lapsi ylettää potkimaan jotakin pöydän osaa, toista tuolia tai muuta kohdetta, mikä voi aiheuttaa pöytään kiinnitetyn tuolin irtoamisen.”

            Tukipinnan tarvittavat mitat on ilmoitettava.

         (1)  Sellaisena kuin se määritellään Euroopan parlamentin ja neuvoston päätöksen N:o 768/2008/EY liitteessä I olevan R1 luvun R1 artiklassa (EUVL L 218, 13.8.2008, s. 82).

         (2)  Sellaisena kuin se määritellään päätöksen N:o 768/2008/EY liitteessä I olevan R2 luvun R2 artiklassa.

         (3)  Sellaisena kuin se määritellään päätöksen N:o 768/2008/EY liitteessä I olevan R1 luvun R1 artiklassa.

         (4)  Sellaisena kuin se määritellään päätöksen N:o 768/2008/EY liitteessä I olevan R2 luvun R4 artiklassa.

         (5)  EUVL L 170, 30.6.2009, s. 1.


title: Neuvoston päätös, annettu 29 päivänä lokakuuta 2012 , Euroopan elin- ja työolojen kehittämissäätiön johtokunnan varajäsenen nimittämisestä Tanskan osalta

text:
               31.10.2012

               FI

               Euroopan unionin virallinen lehti

               C 334/2

         NEUVOSTON PÄÄTÖS,
   annettu 29 päivänä lokakuuta 2012,
   Euroopan elin- ja työolojen kehittämissäätiön johtokunnan varajäsenen nimittämisestä Tanskan osalta
   2012/C 334/02
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1) ja erityisesti sen 6 artiklan,
   ottaa huomioon jäsenvaltioiden hallitusten sekä työntekijä- ja työnantajajärjestöjen neuvostolle esittämät ehdokasluettelot,
   sekä katsoo seuraavaa:

               (1)

               Neuvosto nimitti 22 päivänä marraskuuta 2010 (2), 7 päivänä maaliskuuta 2011 (3), 12 päivänä heinäkuuta 2011 (4) ja 20 päivänä syyskuuta 2011 (5) tekemillään päätöksillä Euroopan elin- ja työolojen kehittämissäätiön johtokunnan varsinaiset jäsenet ja varajäsenet 30 päivänä marraskuuta 2013 päättyväksi toimikaudeksi lukuun ottamatta eräitä jäseniä.

               (2)

               Työntekijäjärjestö Euroopan ammatillinen yhteisjärjestö (EAY) on esittänyt ehdokasta avoinna olevaan paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraava henkilö Euroopan elin- ja työolojen kehittämissäätiön johtokunnan varajäseneksi 30 päivänä marraskuuta 2013 päättyväksi toimikaudeksi:
   TYÖNTEKIJÄJÄRJESTÖJEN EDUSTAJAT

               Maa

               Jäsen

               Varajäsen

               Tanska

               Heidi RØNNE MØLLER

         2 artikla
   Neuvosto nimittää myöhemmin varsinaiset jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 29 päivänä lokakuuta 2012.

            Neuvoston puolesta

            Puheenjohtaja

         E. FLOURENTZOU

      (1)  EYVL L 139, 30.5.1975, s. 1.

      (2)  EUVL C 322, 27.11.2010, s. 8.

      (3)  EUVL C 83, 17.3.2011, s. 4.

      (4)  EUVL C 208, 14.7.2011, s. 3.

      (5)  EUVL C 278, 22.9.2011, s. 2.


title: 2012/283/EU: Neuvoston päätös, annettu 24 päivänä huhtikuuta 2012 , kansainvälisen kumintutkimusryhmän muutetun perussäännön ja muutetun työjärjestyksen hyväksymisestä Euroopan unionin puolesta

text:
               31.5.2012

               FI

               Euroopan unionin virallinen lehti

               L 141/1

         NEUVOSTON PÄÄTÖS,
   annettu 24 päivänä huhtikuuta 2012,
   kansainvälisen kumintutkimusryhmän muutetun perussäännön ja muutetun työjärjestyksen hyväksymisestä Euroopan unionin puolesta
   (2012/283/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 ja 4 kohdan yhdessä sen 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Useiden neuvottelukierrosten jälkeen kansainvälisen kumintutkimusryhmän, jäljempänä ’ryhmä’, valtuuskuntien johtajat hyväksyivät 14 päivänä heinäkuuta 2011 ryhmän perussäännön ja työjärjestyksen muutoksia koskevan tekstin.

               (2)

               Unioni on ryhmän jäsen.

               (3)

               Ne unionin jäsenvaltiot, jotka olivat ryhmän jäseniä, ovat ilmoittaneet virallisesti eroamisestaan ja eronneet ryhmästä 1 päivästä heinäkuuta 2011.

               (4)

               Ryhmän muutetun perussäännön ja muutetun työjärjestyksen hyväksyminen on välttämätöntä, jotta voidaan vahvistaa ryhmän päätoimipaikan uusi sijainti ja antaa nimenomaiset määräykset unionin asemasta ryhmässä sekä mukauttaa organisaatiorakenne, talousarvion rahoitusosuudet ja päätöksentekomenettelyt.

               (5)

               Neuvosto on antanut valtuutuksen allekirjoittaa ryhmän muutettu perussääntö ja muutettu työjärjestys neuvoston päätöksellä 2011/664/EU (1), joka myös koskee niiden väliaikaista soveltamista kunnes niiden hyväksymistä varten tarvittavat menettelyt on saatettu päätökseen.

               (6)

               Ryhmän muutettu perussääntö ja muutettu työjärjestys olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään kansainvälisen kumintutkimusryhmän, jäljempänä ’ryhmä’, muutettu perussääntö ja muutettu työjärjestys unionin puolesta.
   Muutettu perussääntö ja muutettu työjärjestys on julkaistu Euroopan unionin virallisessa lehdessä
       (2).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus vahvistaa kirjallisesti ryhmän pääsihteerille unionin sitoutuminen noudattamaan muutettua perussääntöä ja muutettua työjärjestystä.
   3 artikla
   Muutetun perussäännön IX artiklan mukaisesti ryhmän valtuuskuntien johtajien kokouksissa unionia edustavat komission edustajat.
   Jäsenvaltiot voivat osallistua valtuuskuntien johtajien kokouksiin osana unionin valtuuskuntaa.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 24 päivänä huhtikuuta 2012.

            Neuvoston puolesta

            Puheenjohtaja

         N. WAMMEN

      (1)  EUVL L 264, 8.10.2011, s. 12.

      (2)  EUVL L 264, 8.10.2011, s. 14.


title: 2004/385/EY:Komission päätös, tehty 27 päivänä huhtikuuta 2004, Unkarissa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana

text:
30.4.2004          FI                    Euroopan unionin virallinen lehti                           L 144/59
                                        KOMISSION PÄÄTÖS,
                                  tehty 27 päivänä huhtikuuta 2004,
  Unkarissa toteutettavien maataloutta ja maaseudun kehittämistä koskevien liittymistä
   edeltävien toimenpiteiden tuen hallinnoinnin siirtämisestä täytäntöönpanovirastoille
                                     liittymistä edeltävänä aikana
                                              (2004/385/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan unionin jäsenyyttä hakeneille valtioille osana liittymistä edeltävää
strategiaa annettavan tuen yhteensovittamisesta ja asetuksen (ETY) N:o 3906/89
muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999
1
  ja erityisesti sen 12 artiklan 2 kohdan,
ottaa huomioon yhteisön tuesta maataloutta ja maaseudun kehittämistä koskeville liittymistä
valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä
edeltävänä aikana 21 päivänä kesäkuuta 1999 annetun neuvoston asetuksen (EY) N:o
1268/1999 2 ja erityisesti sen 4 artiklan 5 ja 6 kohdan,
sekä katsoo seuraavaa:
     1) Unkarin maatalouden ja maaseudun kehittämisen erityinen liittymisohjelma
         (jäljempänä 'Sapard-ohjelma') hyväksyttiin 18 päivänä lokakuuta 2000 tehdyllä
         komission päätöksellä 3, sellaisena kuin se on viimeksi muutettuna 25 päivänä
         helmikuuta 2004 tehdyllä komission päätöksellä, neuvoston asetuksen (EY) N:o
         1268/1999 4 artiklan 5 ja 6 kohdan mukaisesti.
     2) Unkarin tasavallan hallitus ja Euroopan yhteisön puolesta toimiva komissio
         allekirjoittivat 1 päivänä maaliskuuta 2001 monivuotisen rahoitussopimuksen Sapard-
         ohjelman toteutuksen teknisestä, oikeudellisesta ja hallinnollisesta kehyksestä.
         Rahoitussopimus muutettiin viimeksi vuoden 2003 vuotuisella rahoitussopimuksella,
         joka allekirjoitettiin 28 päivänä heinäkuuta 2003 ja tuli voimaan 22 päivänä
         joulukuuta 2003.
     3) Maataloudesta ja maaseudun kehittämisestä vastaava virasto (jäljempänä ’ARDA’) on
         julkinen toimielin, jolla on oikeudellinen asema maataloudesta ja maaseudun
1
         EYVL L 161, 26.6.1999, s. 68.
2
         EYVL L 161, 26.6.1999, s. 87. Asetus sellaisena kuin se on viimeksi muutettuna asetuksella (EY) N:o
         696/2003 (EUVL L 99, 17.4.2003, s. 24).
3
         K(2000) 2738 lopullinen.
 ---pagebreak--- L 144/60           FI                  Euroopan unionin virallinen lehti                           30.4.2004
         kehittämisestä vastaavan ministeriön alaisuudessa, ja Unkarin toimivaltainen
         viranomainen nimesi sen eräiden Sapard-ohjelmassa määriteltyjen toimenpiteiden
         täytäntöönpanijaksi. Sapard-ohjelman täytäntöönpanoon liittyvien rahoitustoimintojen
         hoitajaksi on nimetty valtiovarainministeriön kansallisesta rahastosta vastaava osasto.
    4) Asetuksen (EY) N:o 1266/1999 12 artiklan 2 kohdan mukaisen ohjelmien/hankkeiden
         kansallisen ja alakohtaisen hallinnointikyvyn, varainhoidon valvontamenettelyjen ja
         julkistalouden rakenteiden tapauskohtaisen analyysin perusteella komissio teki eräiden
         Sapard-ohjelmaan kuuluvien toimenpiteiden osalta 26 päivänä marraskuuta 2002
         päätöksen 2002/927/EY 4 Unkarissa toteutettavien maataloutta ja maaseudun
         kehittämistä koskevien liittymistä edeltävien toimenpiteiden tuen hallinnoinnin
         siirtämisestä liittymistä edeltävänä aikana.
    5) Komissio on tehnyt asetuksen (EY) N:o 1266/1999 12 artiklan 2 kohdan nojalla
         lisäanalyysin Sapard-ohjelman toimenpiteestä 1305 ”Kylien kunnostaminen ja
         kehittäminen sekä maaseutuperinnön ja kulttuuriperinteiden suojeleminen” ja
         toimenpiteestä 1306 ”Sivuelinkeinoja ja vaihtoehtoisia tulonlähteitä tarjoavan
         taloudellisen toiminnan kehittäminen ja monipuolistaminen” (jäljempänä ’toimenpide
         1305 ja toimenpide 1306’). Komissio katsoo, että Unkari täyttää myös kyseisten
         toimenpiteiden osalta yhteisön tuesta maataloutta ja maaseudun kehittämistä
         koskeville liittymistä valmisteleville toimenpiteille jäsenyyttä hakeneissa Keski- ja Itä-
         Euroopan maissa liittymistä edeltävänä aikana annetun neuvoston asetuksen (EY) N:o
         1268/1999 soveltamista koskevista rahoitussäännöistä 7 päivänä kesäkuuta 2000
         annetun komission asetuksen (EY) N:o 2222/2000 5 4, 5 ja 6 artiklan ja liitteen
         säännökset sekä asetuksen (EY) N:o 1266/1999 liitteessä vahvistetut
         vähimmäisedellytykset.
    6) Tästä syystä on aiheellista luopua asetuksen (EY) N:o 1266/1999 12 artiklan 1
         kohdassa tarkoitetusta ennakkohyväksyntää koskevasta vaatimuksesta ja siirtää
         toimenpiteen 1305 ja toimenpiteen 1306 tuen hallinnointi hajautetusti Unkarissa
         ARDA:lle ja valtiovarainministeriön kansallisesta rahastosta vastaavalle osastolle.
    7) Koska toimenpiteeseen 1305 ja 1306 liittyvät komission tarkastukset koskevat
         järjestelmää, jonka kaikki olennaiset osat eivät ole vielä täysin toimivia, Sapard-
         ohjelman hallinnointi on aiheellista siirtää ARDA:lle ja valtionvarainministeriön
         kansallisesta rahastosta vastaavalle osastolle asetuksen (EY) N:o 2222/2000 3 artiklan
         2 kohdan mukaisesti väliaikaisesti.
    8) Sapard-ohjelman hallinnoinnin täydellinen siirto tapahtuu vasta järjestelmän
         moitteetonta toimivuutta koskevien lisätarkastusten ja tuen hallinnoinnin siirtämisestä
         ARDA:lle ja valtiovarainministeriön kansallisesta rahastosta vastaavalle osastolle
         mahdollisesti annettavien komission suositusten täytäntöönpanon jälkeen.
    9) Unkarin viranomaiset esittivät 2 päivänä huhtikuuta 2004 menojen tukikelpoisuutta
         koskevat säännöt monivuotisen rahoitussopimuksen B osan 4 artiklan 1 kohdan
         mukaisesti. Komissiolta pyydetään asiaa koskevaa päätöstä,
4
         EYVL L 322, 27.11.2002, s. 51.
5
         EYVL L 253, 7.10.2000, s. 5. Asetus sellaisena kuin se on viimeksi muutettuna asetuksella (EY) N:o
         188/2003 (EUVL L 27, 1.2.2003, s. 14).
 ---pagebreak--- 30.4.2004        FI                Euroopan unionin virallinen lehti                     L 144/61
ON PÄÄTTÄNYT SEURAAVAA:
                                             1 artikla
Luovutaan asetuksen (EY) N:o 1266/1999 12 artiklan 1 kohdassa säädetystä hankkeiden
valintaa ja sopimuksia koskevasta komission ennakkohyväksyntävaatimuksesta Unkarissa
toimenpiteiden 1305 ja 1306 osalta.
                                             2 artikla
Sapard-ohjelman hallinnointi siirretään väliaikaisesti:
1. Unkarin maataloudesta ja maaseudun kehittämisestä vastaavan ministeriön alaiselle
ARDA:lle, joka sijaitsee osoitteessa Alkotmány út 29, District V, Budapest, toimenpiteen
1305 ja 1306 täytäntöönpanon osalta, sellaisina kuin nämä toimenpiteet määritellään 18
päivänä lokakuuta 2000 tehdyssä komission päätöksessä K(2000) 2738 lopullinen, sellaisena
kuin se on viimeksi muutettuna 25 päivänä helmikuuta 2004 tehdyllä komission päätöksellä,
hyväksytyssä maataloutta ja maaseudun kehitystä koskevassa ohjelmassa.
2. Unkarin valtiovarainministeriön kansallisesta rahastosta vastaavalle osastolle, joka sijaitsee
osoitteessa József Nádor tér 2-4., District V, Budapest, Unkarin Sapard-ohjelman
toimenpiteiden 1305 ja 1306 täytäntöönpanoon liittyvien rahoitustoimien osalta.
                                             3 artikla
Tämän päätöksen perusteella aiheutuville menoille voidaan myöntää yhteisön osarahoitusta
ainoastaan, jos ne ovat aiheutuneet tuensaajille tämän päätöksen tekopäivän jälkeen, tai jos
sen välineen, jonka perusteella kyseisen hankkeen tuensaajat on nimetty, vahvistamispäivä on
myöhempi kuin tämän päätöksen tekopäivä, kyseisen vahvistamispäivän jälkeen.
Toteutettavuustutkimusten tai vastaavien tutkimusten osalta tukikelpoisuuden alkamispäivä
on kuitenkin 18 päivä lokakuuta 2000. Kaikissa tapauksissa edellytyksenä on, että ARDA ei
ole suorittanut maksuja ennen tämän päätöksen tekopäivää.
                                             4 artikla
Sovelletaan Unkarin 2 päivänä huhtikuuta 2004 päivätyllä kirjeellä, joka kirjattiin
komissiossa 6 päivänä huhtikuuta 2004 numerolla AGR A 11682, ehdottamia menojen
tukikelpoisuutta koskevia sääntöjä, sanotun kuitenkaan rajoittamatta Sapard-ohjelmassa
tehtävien tuen myöntämistä yksittäisille tuensaajille koskevien päätösten soveltamista.
Tehty Brysselissä 27 päivänä huhtikuuta 2004.
                                              Komission puolesta
                                              Franz FISCHLER
 ---pagebreak--- L 144/62 FI Euroopan unionin virallinen lehti 30.4.2004
                       Komission jäsen
                    _________


title: Neuvoston päätös (EU) 2017/248, annettu 6 päivänä helmikuuta 2017, kansainvälisen tiede- ja teknologiakeskuksen toiminnan jatkamista koskevan sopimuksen tekemisestä

text:
               14.2.2017

               FI

               Euroopan unionin virallinen lehti

               L 37/1

         NEUVOSTON PÄÄTÖS (EU) 2017/248,
   annettu 6 päivänä helmikuuta 2017,
   kansainvälisen tiede- ja teknologiakeskuksen toiminnan jatkamista koskevan sopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 1 kohdan ja 37 artiklan,
   ottaa huomioon Euroopan unionin toiminnasta tehdyn sopimuksen ja erityisesti sen 180 artiklan ja 218 artiklan 6 kohdan a alakohdan,
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Yhtenä osapuolena toimivien Euroopan unionin ja Euroopan atomienergiayhteisön, jäljempänä ’Euratom’, sekä Amerikan yhdysvaltojen, Armenian tasavallan, Georgian, Japanin, Kazakstanin tasavallan, Kirgisian tasavallan, Korean tasavallan, Norjan kuningaskunnan ja Tadžikistanin tasavallan välinen kansainvälisen tiede- ja teknologiakeskuksen toiminnan jatkamista koskeva sopimus, jäljempänä ’sopimus’, allekirjoitettiin neuvoston päätöksen (EU) 2015/1989 (2) mukaisesti 9 päivänä joulukuuta 2015 sillä varauksella, että sen tekeminen saatetaan päätökseen myöhemmin.

               (2)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään sopimus kansainvälisen tiede- ja teknologiakeskuksen toiminnan jatkamisesta Euroopan unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja nimeää yhden tai useamman henkilön, jolla on oikeus tallettaa sopimuksen 17 artiklassa määrätty asiakirja unionin puolesta (3).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 6 päivänä helmikuuta 2017.

            Neuvoston puolesta

            Puheenjohtaja

         F. MOGHERINI

      (1)  Hyväksyntä annettu 19 päivänä tammikuuta 2017 (ei vielä julkaistu virallisessa lehdessä).

      (2)  Neuvoston päätös (EU) 2015/1989, annettu 26 päivänä lokakuuta 2015, kansainvälisen tiede- ja teknologiakeskuksen toiminnan jatkamista koskevan sopimuksen allekirjoittamisesta Euroopan unionin puolesta (EUVL L 290, 6.11.2015, s. 7).

      (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: 2007/822/EY: Neuvoston päätös, tehty 8 päivänä marraskuuta 2007 , viisumien myöntämisen helpottamista koskevan sopimuksen tekemisestä Euroopan yhteisön ja Bosnia ja Hertsegovinan välillä

text:
               19.12.2007

               FI

               Euroopan unionin virallinen lehti

               L 334/96

         NEUVOSTON PÄÄTÖS,
   tehty 8 päivänä marraskuuta 2007,
   viisumien myöntämisen helpottamista koskevan sopimuksen tekemisestä Euroopan yhteisön ja Bosnia ja Hertsegovinan välillä
   (2007/822/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i ja ii alakohdan yhdessä sen 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut Euroopan yhteisön puolesta viisumien myöntämisen helpottamista koskevan sopimuksen Bosnia ja Hertsegovinan kanssa.

               (2)

               Sopimus on allekirjoitettu Euroopan yhteisön puolesta 18 päivänä syyskuuta 2007, sillä edellytyksellä, että se mahdollisesti tehdään myöhemmin, 18 päivänä syyskuuta 2007 tehdyn neuvoston päätöksen mukaisesti.

               (3)

               Sopimus olisi hyväksyttävä.

               (4)

               Sopimuksella perustetaan sopimuksen hallinnoinnista vastaava sekakomitea, joka vahvistaa oman työjärjestyksensä. On aiheellista säätää tässä tapauksessa yksinkertaistetun menettelyn noudattamisesta yhteisön kannan vahvistamisessa.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitettyjen, Yhdistyneen kuningaskunnan ja Irlannin asemasta tehdyn pöytäkirjan ja Schengenin säännöstön sisällyttämisestä osaksi Euroopan unionia tehdyn pöytäkirjan mukaisesti Yhdistynyt kuningaskunta ja Irlanti eivät osallistu tämän päätöksen tekemiseen eikä se sido niitä eikä sitä sovelleta niihin.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemaa koskevan pöytäkirjan mukaisesti Tanska ei osallistu tämän päätöksen tekemiseen eikä päätös sido Tanskaa eikä sitä sovelleta siihen,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Bosnia ja Hertsegovinan välinen sopimus viisumien myöntämisen helpottamisesta.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja tekee sopimuksen 14 artiklan 1 kohdassa määrätyn ilmoituksen (2).
   3 artikla
   Sopimuksen 12 artiklalla perustettavassa asiantuntijoiden sekakomiteassa yhteisöä edustaa komissio jäsenvaltioiden edustajien avustamana.
   4 artikla
   Komissio vahvistaa asiantuntijoiden sekakomiteassa esitettävän yhteisön kannan sopimuksen 12 artiklan 4 kohdassa tarkoitetusta komitean työjärjestyksestä kuultuaan asiasta neuvoston nimeämää erityiskomiteaa.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 8 päivänä marraskuuta 2007.

            Neuvoston puolesta

            Puheenjohtaja

         R. PEREIRA

      (1)  Lausunto annettu 24. lokakuuta 2007 (ei vielä julkaistu virallisessa lehdessä).

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
   Euroopan yhteisön ja Bosnia ja Hertsegovinan välinen viisumien myöntämisen helpottamisesta
   SOPIMUS
   EUROOPAN YHTEISÖ,
   jäljempänä ’yhteisö’,
   ja
   BOSNIA JA HERTSEGOVINA,
   jäljempänä ’osapuolet’, jotka
   HALUAVAT ensimmäisenä konkreettisena askeleena kohti viisumivapaata matkustusjärjestelmää helpottaa henkilökohtaista vuorovaikutusta, joka on taloudellisten, humanitaaristen, kulttuuristen, tieteellisten ja muiden siteiden vakaan kehittymisen tärkeä edellytys, helpottamalla viisumien myöntämistä Bosnia ja Hertsegovinan kansalaisille,
   PITÄVÄT MIELESSÄ, että 21 päivästä heinäkuuta 2005 EU:n kansalaiset on vapautettu viisumipakosta heidän matkustaessaan Bosnia ja Hertsegovinaan enintään 90 päivän ajaksi tai kulkiessaan Bosnia ja Hertsegovinan alueen kautta,
   TOTEAVAT, että jos Bosnia ja Hertsegovina ottaa uudelleen käyttöön EU:n kansalaisia koskevan viisumipakon, EU:n kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty Bosnia ja Hertsegovinan kansalaisille tämän sopimuksen nojalla,
   TOTEAVAT, että viisumien myöntämisen helpottaminen ei saisi johtaa laittomaan maahanmuuttoon, ja kiinnittävät erityistä huomiota turvallisuuteen ja takaisinottoon,
   OTTAVAT HUOMIOON Yhdistyneen kuningaskunnan ja Irlannin asemasta tehdyn pöytäkirjan sekä Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,
   OTTAVAT HUOMIOON Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan ja vahvistavat, että tämän sopimuksen määräyksiä ei sovelleta Tanskan kuningaskuntaan,
   OVAT SOPINEET SEURAAVAA:
   1 artikla
   Tarkoitus ja soveltamisala
   1.   Tämän sopimuksen tarkoituksena on helpottaa viisumien myöntämistä Bosnia ja Hertsegovinan kansalaisille sellaista oleskelua varten, jonka on tarkoitus kestää enintään 90 päivää 180 päivän jaksoa kohti.
   2.   Jos Bosnia ja Hertsegovina ottaa uudelleen käyttöön EU:n kansalaisia tai tiettyjä EU:n kansalaisten ryhmiä koskevan viisumipakon, kyseisiin EU:n kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty Bosnia ja Hertsegovinan kansalaisille tämän sopimuksen nojalla.
   2 artikla
   Yleinen lauseke
   1.   Tässä sopimuksessa määrättyjä viisumien myöntämisen helpottamista koskevia järjestelyjä sovelletaan Bosnia ja Hertsegovinan kansalaisiin vain siltä osin kuin heitä ei ole vapautettu viisumipakosta yhteisön tai sen jäsenvaltioiden laeilla ja asetuksilla tai tämän sopimuksen tai muiden kansainvälisten sopimusten määräyksillä.
   2.   Kysymykset, joista ei määrätä tässä sopimuksessa, ratkaistaan Bosnia ja Hertsegovinan tai jäsenvaltioiden kansallisen lainsäädännön tai yhteisön lainsäädännön mukaisesti; näitä ovat esimerkiksi viisumin epääminen, matkustusasiakirjojen tunnustaminen, toimeentuloon tarvittavien varojen osoittaminen sekä maahantulon epääminen ja maastapoistamiseen liittyvät toimenpiteet.
   3 artikla
   Määritelmät
   Tässä sopimuksessa tarkoitetaan

               a)

               ’jäsenvaltiolla’ mitä tahansa Euroopan unionin jäsenvaltiota, lukuun ottamatta Tanskan kuningaskuntaa, Irlantia ja Yhdistynyttä kuningaskuntaa;

               b)

               ’Euroopan unionin kansalaisella’ henkilöä, jolla on jonkin a alakohdassa määritellyn jäsenvaltion kansalaisuus;

               c)

               ’Bosnia ja Hertsegovinan kansalaisella’ henkilöä, jolla on Bosnia ja Hertsegovinan kansalaisuus;

               d)

               ’viisumilla’ jäsenvaltion myöntämää lupaa tai sen tekemää päätöstä, joka vaaditaan

                           —

                           maahantuloon kaikkiaan enintään 90 päivää kestävää oleskelua varten kyseisessä jäsenvaltiossa tai useammassa jäsenvaltiossa,

                           —

                           maahantuloon kyseisen jäsenvaltion tai useamman jäsenvaltion alueen kauttakulkua varten;

               e)

               ’laillisesti oleskelevalla henkilöllä’ Bosnia ja Hertsegovinan kansalaista, jolla on lupa tai oikeus oleskella jonkin jäsenvaltion alueella yli 90 päivää yhteisön tai kansallisen lainsäädännön nojalla.

         4 artikla
   Matkan tarkoitusta koskevat todistusasiakirjat
   1.   Seuraavilta Bosnia ja Hertsegovinan kansalaisten ryhmiltä vaaditaan toisen osapuolen alueelle suuntautuvan matkan perusteluksi vain seuraavat asiakirjat:

               a)

               virallisten valtuuskuntien jäsenet, jotka osallistuvat Bosnia ja Hertsegovinalle osoitetun virallisen kutsun perusteella kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella:

                           —

                           Bosnia ja Hertsegovinan viranomaisen kirje, jossa vahvistetaan, että hakija on sitä edustavan valtuuskunnan jäsen, joka matkustaa jäsenvaltioiden alueelle osallistuakseen edellä mainittuihin tapahtumiin, ja virallisen kutsun jäljennös;

               b)

               liikemiehet ja liikeyritysten edustajat:

                           —

                           vastaanottajana toimivan oikeushenkilön tai yrityksen tai organisaation tai kyseisen oikeushenkilön tai yrityksen toimiston tai sivutoimiston, jäsenvaltioiden keskus- ja paikallisviranomaisten tai jäsenvaltioiden alueella pidettävien kauppa- ja teollisuusmessujen, konferenssin tai symposiumin järjestelykomitean kirjallinen kutsu, jonka Bosnia ja Hertsegovinan ulkomaankauppakamari on hyväksynyt;

               c)

               kansalaisjärjestöjen edustajat, jotka matkustavat osallistuakseen koulutukseen, seminaareihin ja konferensseihin esimerkiksi vaihto-ohjelmien puitteissa:

                           —

                           vastaanottajana toimivan organisaation kirjallinen kutsu, vahvistus siitä, että henkilö edustaa kansalaisjärjestöä ja valtion viranomaisen kansallisen lainsäädännön mukaisesti antama rekisteritodistus kyseisen järjestön perustamisesta;

               d)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille Bosnia ja Hertsegovinassa rekisteröidyillä ajoneuvoilla:

                           —

                           Bosnia ja Hertsegovinan ulkomaankauppakamarin kirjallinen kutsu, jossa todetaan matkojen tarkoitus, kesto ja toistumistiheys;

               e)

               jäsenvaltioiden alueille kulkevien kansainvälisten junien juna-, kylmäkuljetus- ja veturihenkilöstön jäsenet:

                           —

                           Bosnia ja Hertsegovinan toimivaltaisen rautatieyhtiön kirjallinen kutsu, jossa todetaan matkojen tarkoitus, kesto ja toistumistiheys;

               f)

               toimittajat:

                           —

                           ammattialajärjestön antama todistus tai muu asiakirja, jossa todistetaan, että asianomainen henkilö on ammatiltaan toimittaja, ja työnantajan antama asiakirja, jossa todistetaan, että matkan tarkoituksena on toimittajan työn tekeminen;

               g)

               henkilöt, jotka osallistuvat johonkin toimintaan tieteen, kulttuurin tai taiteen alalla tai yliopistojen järjestämiin ja muihin vaihto-ohjelmiin:

                           —

                           vastaanottajana toimivan organisaation kirjallinen kutsu osallistua mainittuun toimintaan;

               h)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelman tai muun opiskeluun liittyvän toiminnan puitteissa:

                           —

                           vastaanottajana toimivan yliopiston, akatemian, instituutin, oppilaitoksen tai koulun kirjallinen kutsu tai ilmoittautumistodistus tai opiskelijakortti tai todistus kurssista, johon on tarkoitus osallistua;

               i)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi:

                           —

                           vastaanottajana toimivan organisaation kirjallinen kutsu: jäsenvaltioiden toimivaltaiset viranomaiset, kansallinen urheiluliitto tai kansallinen olympiakomitea;

               j)

               ystävyyskaupunkien järjestämien virallisten vaihto-ohjelmien osanottajat:

                           —

                           kyseisten kaupunkien kaupunginjohtajan tai pormestarin kirjallinen kutsu;

               k)

               jäsenvaltioiden alueella laillisesti oleskelevien Bosnia ja Hertsegovinan kansalaisten luona vierailevat lähisukulaiset (puoliso, lapset tai adoptiolapset, vanhemmat tai huoltajat, isovanhemmat ja lapsenlapset):

                           —

                           vastaanottajana toimivan henkilön kirjallinen kutsu;

               l)

               lääketieteellisistä syistä vierailevat henkilöt ja tarvittavat saattajat:

                           —

                           hoitolaitoksen virallinen asiakirja, jossa vahvistetaan hoidon tarve kyseisessä laitoksessa ja saattajan tarpeellisuus, ja todistus riittävistä rahavaroista hoidon maksamiseksi;

               m)

               hautajaisiin osallistuvat henkilöt:

                           —

                           virallinen asiakirja, joka vahvistaa kuolemantapauksen, sekä todistus hakijan ja vainajan sukulaisuus- tai muusta suhteesta;

               n)

               Bosnia ja Hertsegovinan perinteisten uskonnollisten yhteisöjen edustajat, jotka vierailevat jäsenvaltioiden alueella Bosnia ja Hertsegovinasta muuttaneiden luona;

                           —

                           Bosnia ja Hertsegovinan uskonnollisen yhteisön päämiehen kirjallinen kutsu, jossa todetaan matkojen tarkoitus, kesto ja toistumistiheys;

               o)

               jäsenvaltioiden alueella järjestettäviin kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat:

                           —

                           vastaanottajana toimivan organisaation kirjallinen kutsu, jossa vahvistetaan kyseisen henkilön osallistuminen tapahtumaan;

               p)

               sotilas- ja siviilihautausmailla vierailevat henkilöt:

                           —

                           virallinen asiakirja, joka osoittaa, että hauta on edelleen olemassa, sekä todistus hakijan ja vainajan sukulaisuus- tai muusta suhteesta;

               q)

               matkailijat:

                           —

                           jäsenvaltioiden paikallisen konsuliyhteistyön puitteissa hyväksymän matkatoimiston tai matkanjärjestäjän antama todistus tai tosite, jossa vahvistetaan valmismatkavaraus.

         2.   Tämän artiklan 1 kohdassa tarkoitetussa kirjallisessa kutsussa on mainittava seuraavat seikat:

               a)

               kutsutun etu- ja sukunimi, syntymäaika, sukupuoli, kansalaisuus, henkilöasiakirjan numero, matkan ajankohta ja tarkoitus, maahantulojen määrä ja tarvittaessa kutsutun mukana matkustavan puolison ja lasten nimet;

               b)

               kutsujana toimivan henkilön etu- ja sukunimi sekä osoite; tai

               c)

               kutsujana toimivan oikeushenkilön, yrityksen tai organisaation täydellinen nimi ja osoite ja

                           —

                           jos kutsun esittää organisaatio, kutsun allekirjoittajan nimi ja asema,

                           —

                           jos kutsun esittää oikeushenkilö tai yritys tai kyseisen oikeushenkilön tai yrityksen toimisto tai sivutoimisto, joka on sijoittautunut jonkin jäsenvaltion alueelle, sen rekisteröintinumero kyseisen jäsenvaltion kansallisen lainsäädännön mukaisesti.

         3.   Tämän artiklan 1 kohdassa mainittuihin ryhmiin kuuluville henkilöille myönnetään kaikentyyppisiä viisumeja yksinkertaistetun menettelyn mukaan ilman muita jäsenvaltioiden lainsäädännössä säädettyjä, matkan tarkoitusta koskevia perusteluja, kutsuja tai vahvistuksia.
   5 artikla
   Toistuvaisviisumien myöntäminen
   1.   Jäsenvaltioiden diplomaatti- ja konsuliedustustot myöntävät enintään viisi vuotta voimassa olevia toistuvaisviisumeja seuraaviin ryhmiin kuuluville henkilöille:

               a)

               Bosnia ja Hertsegovinan tuomioistuimen ja syyttäjäviraston jäsenet, ellei heitä ole tällä sopimuksella vapautettu viisumipakosta tehtäviensä hoitamisen yhteydessä siten, että viisumi on voimassa heidän toimikautensa ajan, jos se kestää alle viisi vuotta;

               b)

               virallisten valtuuskuntien vakinaiset jäsenet, jotka osallistuvat Bosnia ja Hertsegovinalle osoitetun virallisen kutsun perusteella säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               c)

               jäsenvaltioiden alueella laillisesti oleskelevien Bosnia ja Hertsegovinan kansalaisten luona vierailevat lähisukulaiset (puoliso, lapset tai adoptiolapset, vanhemmat tai huoltajat), siten että viisumin voimassaoloaika on rajoitettu laillisen oleskelun voimassaoloaikaan.

         2.   Jäsenvaltioiden diplomaatti- ja konsuliedustustot myöntävät enintään yhden vuoden voimassa olevia toistuvaisviisumeja seuraaviin ryhmiin kuuluville henkilöille edellyttäen, että heille on edellisen vuoden aikana myönnetty vähintään yksi viisumi ja että he ovat käyttäneet sitä kohdevaltion maahantuloa ja oleskelua koskevan lainsäädännön mukaisesti ja että heillä on perusteltu syy hakea toistuvaisviisumia:

               a)

               virallisten valtuuskuntien jäsenet, jotka osallistuvat Bosnia ja Hertsegovinalle osoitetun virallisen kutsun perusteella säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               b)

               liikemiehet ja liikeyritysten edustajat, jotka matkustavat säännöllisesti jäsenvaltioihin;

               c)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille Bosnia ja Hertsegovinassa rekisteröidyillä ajoneuvoilla;

               d)

               jäsenvaltioiden alueille kulkevien kansainvälisten junien juna-, kylmäkuljetus- ja veturihenkilöstön jäsenet;

               e)

               toimittajat;

               f)

               henkilöt, jotka osallistuvat johonkin toimintaan tieteen, kulttuurin tai taiteen alalla sekä yliopistojen järjestämiin ja muihin vaihto-ohjelmiin ja matkustavat säännöllisesti jäsenvaltioihin;

               g)

               opiskelijat ja jatko-opiskelijat, jotka matkustavat säännöllisesti opinto- tai koulutustarkoituksessa esimerkiksi vaihto-ohjelman puitteissa;

               h)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               i)

               ystävyyskaupunkien järjestämien virallisten vaihto-ohjelmien osanottajat;

               j)

               lääketieteellisistä syistä säännöllisesti vierailevat henkilöt ja tarvittavat saattajat;

               k)

               Bosnia ja Hertsegovinan perinteisten uskonnollisten yhteisöjen edustajat, jotka vierailevat jäsenvaltioiden alueella Bosnia ja Hertsegovinasta muuttaneiden luona ja matkustavat säännöllisesti jäsenvaltioihin;

               l)

               kansalaisjärjestöjen edustajat, jotka matkustavat säännöllisesti jäsenvaltioihin osallistuakseen koulutukseen, seminaareihin ja konferensseihin esimerkiksi vaihto-ohjelmien puitteissa;

               m)

               kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat, jotka matkustavat säännöllisesti jäsenvaltioihin.

         3.   Jäsenvaltioiden diplomaatti- ja konsuliedustustot myöntävät vähintään kaksi ja enintään viisi vuotta voimassa olevia toistuvaisviisumeja tämän artiklan 2 kohdassa mainittuihin ryhmiin kuuluville henkilöille edellyttäen, että he ovat kahden edellisen vuoden aikana käyttäneet heille myönnettyä yhden vuoden toistuvaisviisumia kohdevaltion maahantuloa ja oleskelua koskevan lainsäädännön mukaisesti ja että perusteet toistuvaisviisumin hakemiselle ovat edelleen voimassa.
   4.   Tämän artiklan 1–3 kohdassa tarkoitetut henkilöt voivat oleskella jäsenvaltioiden alueella yhteensä enintään 90 päivää 180 päivän jaksoa kohti.
   6 artikla
   Viisumihakemusten käsittelymaksu
   1.   Viisumihakemusten käsittelystä peritään Bosnia ja Hertsegovinan kansalaisilta 35 euron maksu.
   Edellä mainittua määrää voidaan tarkistaa 14 artiklan 4 kohdassa määrätyn menettelyn mukaisesti.
   Jos Bosnia ja Hertsegovina ottaa uudelleen käyttöön EU:n kansalaisia koskevan viisumipakon, Bosnia ja Hertsegovinan veloittama viisumimaksu saa olla korkeintaan 35 euroa tai sovittu summa, jos maksua tarkistetaan 14 artiklan 4 kohdassa säädetyn menettelyn mukaisesti.
   2.   Seuraaviin ryhmiin kuuluvat henkilöt vapautetaan viisumihakemuksen käsittelymaksusta:

               a)

               jäsenvaltioiden alueella laillisesti oleskelevien Bosnia ja Hertsegovinan kansalaisten lähisukulaiset (puoliso, lapset tai adoptiolapset, vanhemmat tai huoltajat, isovanhemmat ja lapsenlapset);

               b)

               virallisten valtuuskuntien jäsenet, jotka osallistuvat Bosnia ja Hertsegovinalle osoitetun virallisen kutsun perusteella kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               c)

               Bosnia ja Hertsegovinan tuomioistuimen ja syyttäjäviraston jäsenet, ellei heitä ole tällä sopimuksella vapautettu viisumipakosta;

               d)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille;

               e)

               alle kuusivuotiaat lapset;

               f)

               vammaiset ja tarvittaessa heidän saattajansa;

               g)

               henkilöt, jotka ovat asiakirjoin osoittaneet matkustavansa humanitaarisista syistä esimerkiksi siksi, että he tarvitsevat kiireellistä lääkärinhoitoa, sekä tällaisen henkilön saattaja, tai henkilöt, jotka osallistuvat lähisukulaisen hautajaisiin tai vierailevat vakavasti sairaana olevan lähisukulaisen luona;

               h)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               i)

               henkilöt, jotka osallistuvat johonkin toimintaan tieteen, kulttuurin tai taiteen alalla sekä yliopistojen järjestämiin ja muihin vaihto-ohjelmiin;

               j)

               ystävyyskaupunkien järjestämien virallisten vaihto-ohjelmien osanottajat;

               k)

               toimittajat;

               l)

               Bosnia ja Hertsegovinan perinteisten uskonnollisten yhteisöjen edustajat, jotka vierailevat jäsenvaltioiden alueella Bosnia ja Hertsegovinasta muuttaneiden luona;

               m)

               kansalaisjärjestöjen edustajat, jotka osallistuvat kokouksiin, seminaareihin, vaihto-ohjelmiin tai kursseihin;

               n)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille Bosnia ja Hertsegovinassa rekisteröidyillä ajoneuvoilla;

               o)

               jäsenvaltioiden alueille kulkevien kansainvälisten junien juna-, kylmäkuljetus- ja veturihenkilöstön jäsenet;

               p)

               eläkeläiset;

               q)

               jäsenvaltioiden alueella järjestettäviin kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat.

         7 artikla
   Viisumihakemusten käsittelyajat
   1.   Jäsenvaltioiden diplomaatti- ja konsuliedustustot tekevät päätöksen viisumin myöntämisestä 10 kalenteripäivän kuluessa viisumihakemuksen ja sen liiteasiakirjojen vastaanottamisesta.
   2.   Viisumihakemusta koskevan päätöksenteon määräaikaa voidaan pidentää enintään 30 kalenteripäivään yksittäistapauksissa, erityisesti silloin kun hakemuksen käsittely vaatii lisätarkistuksia.
   3.   Kiireellisissä tapauksissa viisumihakemusta koskeva päätös voidaan tehdä kolmen päivän kuluessa tai nopeammin.
   8 artikla
   Lähtö siinä tapauksessa, että asiakirjat ovat kadonneet tai ne on varastettu
   Euroopan unionin ja Bosnia ja Hertsegovinan kansalaiset, jotka ovat kadottaneet henkilöasiakirjansa tai joilta ne on varastettu heidän oleskellessaan Bosnia ja Hertsegovinan tai jäsenvaltioiden alueella, voivat lähteä kyseiseltä alueelta ilman viisumia tai muuta lupaa esittämällä jäsenvaltioiden tai Bosnia ja Hertsegovinan diplomaatti- tai konsuliedustuston heille myöntämän voimassa olevan henkilöasiakirjan, joka oikeuttaa rajanylitykseen.
   9 artikla
   Viisumin voimassaoloajan pidentäminen poikkeuksellisissa olosuhteissa
   Jos Bosnia ja Hertsegovinan kansalaiset eivät voi lähteä jäsenvaltioiden alueelta viisumissa mainittuun määräaikaan mennessä ylivoimaisen esteen vuoksi, heidän viisuminsa voimassaoloaikaa voidaan pidentää maksutta vastaanottavan valtion soveltaman lainsäädännön mukaisesti, kunnes paluu asuinvaltioon on mahdollinen.
   10 artikla
   Diplomaattipassit
   1.   Bosnia ja Hertsegovinan kansalaisilta, joilla on voimassa oleva diplomaattipassi, ei vaadita viisumia jäsenvaltioiden alueelle tuloa, alueelta poistumista tai alueen kauttakulkua varten.
   2.   Tämän artiklan 1 kohdassa mainitut henkilöt voivat oleskella jäsenvaltioiden alueella enintään 90 päivää 180 päivän jaksoa kohti.
   11 artikla
   Viisumien alueellinen voimassaolo
   Bosnia ja Hertsegovinan kansalaisilla on oikeus matkustaa jäsenvaltioiden alueella samoin edellytyksin kuin Euroopan unionin kansalaiset, ellei jäsenvaltioiden kansallista turvallisuutta koskevista kansallisista säännöistä ja asetuksista tai sellaisia viisumeja, joiden alueellinen voimassaolo on rajattu, koskevista EU:n säännöistä muuta johdu.
   12 artikla
   Sopimuksen hallinnointia käsittelevä sekakomitea
   1.   Osapuolet perustavat asiantuntijoiden sekakomitean, jäljempänä ’komitea’, joka muodostuu Euroopan yhteisön ja Bosnia ja Hertsegovinan edustajista. Yhteisöä edustaa Euroopan yhteisöjen komissio jäsenvaltioiden asiantuntijoiden avustamana.
   2.   Komitean tehtävänä on muun muassa

               a)

               valvoa tämän sopimuksen täytäntöönpanoa;

               b)

               ehdottaa sopimukseen muutoksia tai lisäyksiä;

               c)

               ratkaista kiistoja, jotka johtuvat tämän sopimuksen määräysten tulkinnasta tai soveltamisesta.

         3.   Komitea kokoontuu aina tarvittaessa jommankumman osapuolen pyynnöstä ja vähintään kerran vuodessa.
   4.   Komitea vahvistaa työjärjestyksensä.
   13 artikla
   Tämän sopimuksen suhde jäsenvaltioiden ja Bosnia ja Hertsegovinan välillä tehtyihin kahdenvälisiin sopimuksiin
   1.   Tämän sopimuksen määräyksiä sovelletaan sopimuksen voimaantulosta alkaen ensisijaisina muihin kahden- tai monenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja Bosnia ja Hertsegovinan välillä, siltä osin kuin viimeksi mainittujen sopimusten tai järjestelyjen määräykset koskevat tämän sopimuksen kattamia kysymyksiä.
   2.   Yksittäisten jäsenvaltioiden ja Bosnia ja Hertsegovinan välillä ennen 1 päivää tammikuuta 2007 allekirjoitettujen kahdenvälisten sopimusten tai järjestelyjen määräyksiä, jotka koskevat virkapassin haltijoiden vapauttamista viisumipakosta, sovelletaan vielä viiden vuoden ajan tämän sopimuksen voimaantulosta rajoittamatta kuitenkaan kyseisten jäsenvaltioiden tai Bosnia ja Hertsegovinan oikeutta irtisanoa kyseiset kahdenväliset sopimukset tai keskeyttää niiden soveltaminen kyseisten viiden vuoden aikana.
   14 artikla
   Loppumääräykset
   1.   Osapuolet ratifioivat tai hyväksyvät tämän sopimuksen omia menettelyjään noudattaen, ja sopimus tulee voimaan toisen sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen saattaneensa päätökseen edellä tarkoitetut menettelyt.
   2.   Tämän artiklan 1 kohdasta poiketen tämä sopimus tulee voimaan vasta samana päivänä kuin Euroopan yhteisön ja Bosnia ja Hertsegovinan välillä tehty takaisinottosopimus, jos kyseinen päivämäärä on myöhempi kuin tämän artiklan 1 kohdassa tarkoitettu päivämäärä.
   3.   Tämä sopimus on voimassa toistaiseksi, ellei sitä irtisanota tämän artiklan 6 kohdan mukaisesti.
   4.   Tätä sopimusta voidaan muuttaa osapuolten kirjallisella sopimuksella. Muutokset tulevat voimaan, kun osapuolet ovat ilmoittaneet toisilleen saattaneensa päätökseen tätä varten tarvittavat sisäiset menettelynsä.
   5.   Kumpikin osapuoli voi keskeyttää tämän sopimuksen tai sen osan soveltamisen yleiseen järjestykseen tai kansalliseen turvallisuuteen tai kansanterveyden suojaamiseen liittyvistä syistä. Päätös soveltamisen keskeyttämisestä on annettava tiedoksi toiselle osapuolelle viimeistään 48 tuntia ennen päätöksen voimaantuloa. Kun keskeyttämiseen johtaneet syyt lakkaavat olemasta voimassa, soveltamisen keskeyttäneen osapuolen on ilmoitettava tästä välittömästi toiselle osapuolelle.
   6.   Kumpi tahansa osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Sopimuksen voimassaolo päättyy 90 päivän kuluttua päivästä, jona kyseinen ilmoitus on tehty.

      Tehty Brysselissä kahdeksantenatoista päivänä syyskuuta vuonna kaksituhattaseitsemän kahtena kappaleena sopimuspuolten virallisilla kielillä, joista jokainen teksti on yhtä todistusvoimainen.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku zajednicu
         За Европску зајелницу
         Za Europsku zajednicu

         За Босна и Херцеговина
         Por Bosnia y Herzegovina
         Za Bosnu a Hercegovinu
         For Bosnien-Hercegovina
         Für Bosnien und Herzegowina
         Bosnia ja Hertsegoviina nimel
         Για τη Вοσνία-Ερζεγοβίνη
         For Bosnia and Herzegovina
         Pour la Bosnie-et-Herzégovine
         Per la Bosnia-Erzegovina
         Bosnijos ir Hercegovinos vardu
         Bosnijas un Hercegovinas vārdā
         Bosznia és Hercegovina részéről
         Għall-Bożnja u Ħerzegovina
         Voor Bosnië en Herzegovina
         W imieniu Bośni i Hercegowiny
         Pela Bósnia e Herzegovina
         Pentru Bosnia și Herţegovina
         Za Bosnu a Hercegovinu
         Za Bosno in Hercegovino
         Bosnia ja Hertsegovinan puolesta
         För Bosnien och Hercegovina
         Za Bosnu i Hercegovinu
         За Босну и Херцеговину
         Za Bosnu i Hercegovinu

   LIITE
   SOPIMUKSEEN LIITETTY PÖYTÄKIRJA JÄSENVALTIOISTA, JOTKA EIVÄT SOVELLA TÄYSIMÄÄRÄISESTI SCHENGENIN SÄÄNNÖSTÖÄ
   Ne jäsenvaltiot, joita Schengenin säännöstö velvoittaa, mutta jotka eivät myönnä Schengen-viisumeja ennen kuin neuvosto on tehnyt asiaa koskevan päätöksen, myöntävät kansallisia viisumeja, jotka ovat voimassa ainoastaan niiden omalla alueella.
   Nämä jäsenvaltiot voivat yksipuolisesti tunnustaa Schengen-viisumit ja -oleskeluluvat niiden alueen kautta tapahtuvaa kauttakulkua varten Euroopan parlamentin ja neuvoston päätöksen N:o 895/2006/EY mukaisesti.
   Koska Euroopan parlamentin ja neuvoston päätöstä N:o 895/2006/EY ei sovelleta Romaniaan ja Bulgariaan, Euroopan komissio aikoo ehdottaa vastaavia määräyksiä, jotta kyseiset maat voivat yksipuolisesti tunnustaa Schengen-viisumit ja oleskeluluvat ja muut vastaavat asiakirjat, joita ovat antaneet sellaiset jäsenvaltiot, jotka eivät ole vielä täysin integroituneet Schengen-alueeseen niiden alueen kautta tapahtuvaa kauttakulkua varten.
   YHTEINEN JULISTUS TANSKASTA
   Osapuolet toteavat, että tätä sopimusta ei sovelleta viisumien myöntämismenettelyihin Tanskan kuningaskunnan diplomaatti- ja konsuliedustustoissa.
   Tämän vuoksi on suotavaa, että Tanskan ja Bosnia ja Hertsegovinan viranomaiset tekevät viipymättä kahdenvälisen sopimuksen, jonka mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan yhteisön ja Bosnia ja Hertsegovinan välillä tehdyssä sopimuksessa.
   YHTEINEN JULISTUS YHDISTYNEESTÄ KUNINGASKUNNASTA JA IRLANNISTA
   Osapuolet ottavat huomioon sen, että tätä sopimusta ei sovelleta Yhdistyneen kuningaskunnan eikä Irlannin alueella.
   Tämän vuoksi on suotavaa, että Yhdistyneen kuningaskunnan ja Irlannin sekä Bosnia ja Hertsegovinan viranomaiset tekevät kahdenväliset sopimukset viisumien myöntämismenettelyjen helpottamisesta.
   YHTEINEN JULISTUS ISLANNISTA JA NORJASTA
   Osapuolet ottavat huomioon Euroopan yhteisön sekä Norjan ja Islannin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 tehdystä sopimuksesta.
   Tämän vuoksi on suotavaa, että Norjan ja Islannin sekä Bosnia ja Hertsegovinan viranomaiset tekevät viipymättä kahdenväliset sopimukset, joiden mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan yhteisön ja Bosnia ja Hertsegovinan välillä tehdyssä sopimuksessa.
   YHTEINEN JULISTUS SVEITSIN VALALIITOSTA JA LIECHTENSTEINISTA
   (tarvittaessa)
   Jos EU:n, EY:n ja Sveitsin valaliiton sopimus Sveitsin valaliiton assosioitumisesta Schengenin säännöstön täytäntöönpanoon, soveltamiseen ja kehittämiseen ja tämän sopimuksen liitteenä olevat Liechtensteinia koskevat pöytäkirjat ovat tulleet voimaan siihen mennessä, kun neuvottelut Bosnia ja Hertsegovinan kanssa ovat päättyneet, myös Sveitsin ja Liechtensteinin osalta laaditaan vastaava julistus.
   EUROOPAN YHTEISÖN JULISTUS VIISUMINHAKIJOIDEN MAHDOLLISUUDESTA SAADA TIETOJA JA LYHYTAIKAISTA OLESKELUA VARTEN MYÖNNETTÄVIEN VIISUMIEN MYÖNTÄMISMENETTELYJÄ JA TARVITTAVIA LIITEASIAKIRJOJA KOSKEVIEN TIETOJEN YHDENMUKAISTAMISESTA
   Euroopan yhteisö toteaa, että läpinäkyvyys on viisuminhakijoiden kannalta tärkeää, ja muistuttaa, että Euroopan komissio antoi 19 päivänä heinäkuuta 2006 diplomaatti- ja konsuliedustustojen yhteisen konsuliohjeiston uudelleenlaadintaa koskevan lainsäädäntöehdotuksen. Ohjeistossa käsitellään viisuminhakijoiden pääsyä jäsenvaltioiden diplomaatti- ja konsuliedustustoihin.
   Viisuminhakijoille annettavien tietojen osalta Euroopan yhteisö katsoo, että olisi ryhdyttävä seuraaviin aiheellisiin toimenpiteisiin:

               —

               On laadittava viisuminhakijoille yleinen perustiedote viisumien hakemiseen liittyvistä menettelyistä ja edellytyksistä sekä viisumien voimassaolosta.

               —

               Euroopan yhteisö laatii luettelon sovellettavista vähimmäisvaatimuksista, jotta voidaan varmistaa, että Bosnia ja Hertsegovinasta kotoisin olevat hakijat saavat johdonmukaiset ja yhtenevät perustiedot ja että heiltä vaaditaan periaatteessa samat liiteasiakirjat.

         Edellä mainittuja tietoja, mukaan luettuna luettelo paikallisen konsuliyhteistyön puitteissa hyväksytyistä matkatoimistoista ja matkanjärjestäjistä, on levitettävä laajalti (konsuliedustustojen ilmoitustauluilla, esitteissä, internetsivustoilla jne.).
   Jäsenvaltioiden diplomaatti- ja konsuliedustustot antavat tietoja Schengenin säännöstön nojalla voimassa olevista mahdollisuuksista helpottaa tapauskohtaisesti viisumien myöntämistä lyhytaikaista oleskelua varten.
   EUROOPAN YHTEISÖN JULISTUS VIRKAPASSIN HALTIJOITA KOSKEVAN VIISUMIPAKON TARKISTAMISESTA
   Koska yksittäisten jäsenvaltioiden ja Bosnia ja Hertsegovinan välisissä ennen 1 päivää tammikuuta 2007 allekirjoitetuissa kahdenvälisissä sopimuksissa tai järjestelyissä määrättyä virkapassin haltijoiden vapautusta viisumipakosta sovelletaan ainoastaan viiden vuoden ajan tämän sopimuksen voimaantulosta rajoittamatta kyseisten jäsenvaltioiden tai Bosnia ja Hertsegovinan oikeutta irtisanoa kyseiset kahdenväliset sopimukset tai keskeyttää niiden soveltaminen kyseisten viiden vuoden aikana, Euroopan yhteisö arvioi virkapassin haltijoiden tilanteen uudestaan viimeistään neljän vuoden kuluttua tämän sopimuksen voimaantulosta ottaen huomioon sopimukseen tämän vuoksi 14 artiklan 4 kohdassa tarkoitetun menettelyn mukaisesti mahdollisesti tehdyt muutokset.
   EUROOPAN YHTEISÖN JULISTUS VIISUMIEN MYÖNTÄMISEN HELPOTTAMISESTA PERHEENJÄSENTEN JA VILPITTÖMÄSSÄ MIELESSÄ TOIMIVIEN HAKIJOIDEN OSALTA
   Euroopan yhteisö ottaa huomioon Bosnia ja Hertsegovinan ehdotuksen määritellä laajemmin perheenjäsenet, joiden osalta viisumien myöntämistä olisi helpotettava, sekä merkityksen, joka tähän ryhmään kuuluvien henkilöiden liikkumisen yksinkertaistamisella on Bosnia ja Hertsegovinalle.
   Helpottaakseen useampien sellaisten henkilöiden liikkuvuutta, joilla on perhesiteitä (erityisesti sisaret ja veljet lapsineen) jäsenvaltioiden alueella laillisesti oleskeleviin Bosnia ja Hertsegovinan kansalaisiin, Euroopan yhteisö kehottaa jäsenvaltioiden konsuliedustustoja käyttämään täysimääräisesti hyväkseen voimassa olevia yhteisön säännöstöön sisältyviä mahdollisuuksia helpottaa viisumien myöntämistä tähän ryhmään kuuluville henkilöille, erityisesti yksinkertaistamalla hakijoilta pyydettyjä asiakirjatodisteita, vapauttamalla heidät käsittelymaksusta ja myöntämällä tarvittaessa toistuvaisviisumeja.
   Euroopan yhteisö kehottaa lisäksi jäsenvaltioiden konsuliedustustoja käyttämään täysimääräisesti hyväkseen mahdollisuuksia helpottaa viisumien myöntämistä vilpittömässä mielessä toimiville hakijoille.